
Dne 8./XI. 1900. čitao je g. đr. Nikola Anđric u aka- 
demiji kao gost odlomke iz svoje rasprave „Izvori starih 
kajkavskih drama", koja će se štampati u Eadu. Tim 
povodom objelodanjujem i ja o istom prijedmetu svoju 
studiju, koja čini samo jedno poglavlje u opsežnoj mojoj 
još neštampanoj raspravi o vaskolikom radu oko drame 
i prikazivanja u Hrvata poslije dubrovačke drame sve 
do kraja ilirizma (do god. 1850.) 



* * 



Uporedo s počecima njemačkoga glumovanja stali 
su se u Zagrebu razvijati i počeci hrvatske drame i hr- 
vatskoga prikazivanja. Ovi počeci ujedno su i prve dramske 
pojave iza one pauze, koja se poslije propasti dubrovačko- 
đalmatinske drame uvalila bila u hrvatsku književnost. 
Ova hrvatska drama, koja seže onamo od početka druge 
polovine 18. vijeka pa sve do osvita našega preporoda 
(1835.), pisana je dijalektom kajkavskim, a središte joj 
je bilo u rimokatoličkom sjemeništu u Zagrebu. Nije 
slučaj, što ovi počeci padaju u isto doba ; sva je prilika,, 
da se kajkavska drama u ono doba naprama njemačkoj 
glumi javlja i kao neki promišljeni ustuk, to više, što 
joj je centrum ono mjesto, koje je vazda bilo, a za pre- 
poroda se osobito istaknulo kao ognjište hrvatske misli i 
hrvatskoga osjećaja. Hrvatske su se drame u ono doba 
priredjivale i u plemićkom konviktu zagrebačkom, a 
gledali su ih samo pozvani gosti, svećenici, profesori,, 
dostojanstvenici i gradjani, napose oni, koji su ili bili u 

rodu s pitomcima ili su kojom rekvizitom pripomogli 
k inscenaciji komada. Puk i najniži razredi zagrebačkoga 
gradjanstva, koji takodjer nijesu polazili njemačkoga 
kazališta, tražili su svoju zabavu u krčmi, na „tancuški", 
na proštenju; a tek katkad su im sluge s djacima prikazali 
u kojoj kanoničkoj kuriji, gdje je bila i krčma, Graban- 
cijaša ili Diogeneša. Takve su hrvatske predstave i po 
drugim privatnim domovima prikazivali djaci. Napose je 
Brezovački poznat kao dramatik, koji je pisao drame, da 
ih siromašni đjaći prikazuju. 

Prikazivalo se u pokladno vrijeme, kako nam je i 
to naročito na nekim tvorevinama onodobne dramatike 
zabilježeno. Toj činjenici odgovara i kvalitet ovih kaj- 
kavskih drama, koje su baš i za to u većini šaljiva i 
vesela sadržaja. Velika većina kajkavske drame su pri- 
jevodi. Prevodili su ponajviše svećenici, klerici, koji su 
rijetko kad potpisali pod prijevod svoje ime. 

Da mi se radnja ne otegne, ne ću se upustiti u 
potankosti, nego ću se samo letimično osvrnuti na čitavu 
kajkavsku dramu. Velik dio repertoira dramatskoga u 
sjemeništu reprezentuje onaj popis dramatskih produkata, 
koje nam Šafafik navodi u Geschichte der sudsl. Lite- 
ratur II. pag. 331. — Sve su se ove drame sačuvale 
samo u rukopisu, te su se za ŠafaHkora vremena na- 
lazile što u Tome Mikloušića, što opet u biblioteci alum- 
natskoga seminarija u Zagrebu. Što je od kajkavske drame 
štampano, to se niže oko ovih imena: Tito Brezovački 
Toma Mikloušić, Matija Jandrić, Jakov Lovrenčić, Josip 
Vračan, Dragutin Rakovac, Ljudevit Parkaš Vukotinović. 
Kako je danas vrlo teško doći do knjiga spomenutih pi- 
saca, to je g. Gj. Surmin vrlo dobro učinio, što nam je 
detailno registrirao sadržaje gotovo svih drama, što pri- 
padaju spomenutm piscima.^ Bilo je to dobro i s raz- 

^ „Vienac" 1894. broj 43.-52. Pabirci po kajkavskoj literaturi. 

loga toga, što je dotad baš posve bila nepoznata ova 
partija iz literarne naše historije. 

Do nekoliko izuzetaka gotovo su sve tvorevine kaj- 
kavske drame prijevodi s njemačkoga. Vjerojatna je misao, 
da su se ove drame kajkavske stale i prikazivati već 
onda, kad se u opće medju kajkavcima osjećala potreba, 
da se one pišu i prevode, a to je bilo rano u drugoj po- 
lovini 18. vijeka. 

Koja se drama kajkavska prva prikazivala, ili drugim 
riječima, koje godine pada prva hrvatska predstava u 
prošlom stoljeću, to će se točno moći ustanoviti tek onda, 
kad se priberu i pregledaju svi rukopisi ovakih kajkavskih 
drama, a ti su rukopisi do sad kojekud rasijani. pred- 
stavama, što su ih pitomci zagrebačke isusovačke gimna- 
zije priredjivali u prvoj polovici 17. stoljeća, priopćio je g. 
Janko Barle. (Vijenac 1897. broj 23.) 

Kako je vjerojatno, da prvo izdanje Grabancijaša 
pada u godinu 1870. i da su se kajkavske drame odmah 
prikazivale, kako su se stale prevoditi, sva je prilika, da 
prema tomu i prikazivanje Matijaša Grabancijaša spada 
medju najprva hrvatska prikazivanja, koje će biti — 
premda još ne znamo stalne godine — za cijelo starije 
od svih dosad sa zajamčenom godinom navedenih prika- 
zivanja. — Opravdano će biti nagadjati, da se i Sv. 
Aleksi, drama Tita Brezo vačkoga morala vrlo rano pri- 
kazivati, dok" je izdana već g. 1786.^ 

Ovo nam nagadjanje učvršćuje i sam natpis, koji 
glasi: Sv. Aleksi vu četverom zpeljanju naprvopostavljen 
1786. u Zagrebu. Ovo „naprvopostavljen" nije ništa drugo 
nego germanizam prema r\']eiii vorgestelU (== prikazivan). 
Po tom bi ovo bilo, ako nas kombinacija ne vara, naj- 
starija do sada poznata datirana hrvatska predstava. 

1 Ljubid, Ogledalo II. pag. 599. ŠafaHk II. 329. Davodi i 
drugo izdanje od god. 1798. 

Vjerojatno mi se to čini i po tom, što se ova tema u opće 
vrlo rado i mnogo obradjivala u južnih Slavena, tako da 
je prešla i u narodne priče. 

r^iJajstarija kajkavska drama s neosporivo zabilježenom 
godinom prikazivanja je Pravdenić i Poštenčić ili ovak biva 
na ladanju, igrokaz vu treh prikazih iz nemškoga Karla 
Eckartshaasena", ko']\ ie godine 1792. prikazivan hrvatski 
u zagrebačkom sjemeništu. Trag tomu prikazivanju nala- 
zimo u Šafafika (Geseh. d. stidslaw. Lit. IL p. 331.), 
koji navodeći „Pravdenića" med drugim rukopisnim dra- 
mama kajkavskim dodaje kod njega bilješku: Aufgefuhrt 
in den J. 1792., 1794 , 1804. Da se pod tim misle hr- 
vatske predstave, a ne možda njemačke, razlog je jedno- 
stavno taj, što ovo drugo ne bi na onom mjestu u Ša- 
farika ni imalo smisla: navoditi za opskuran njemački 
komad tolike godine, kad se njemački prikazivao! Krivo 
bi po tom imao, tko bi mislio (kao i pisac u podlisku 
„Narodnih Novina" god. 1871. br. 193., u članku: „Kad 
se hrvatski počelo prikazivati?"), da se ona Šafai'ikova 
bilješka ne odnosi na hrvatsko prikazivanje, krivo bi imao 
to više, što Šafafik, kad misli koji put njemačku pred- 
stavu, izrijekom i kaže : „deutsch aufgefuhrt", kako ćemo 
malo niže vidjeti. Nego se ona pripomena k hrvatskom 
rukopisnom prijevodu u sjemeništu bez svake sumnje 
odnosi na hrvatsko prikazivanje u sjemeništu. Ne može 
se odnositi na njemačku predstavu, držim, ni po tom, 
što toofa komada nijesam nigdje našao u repertoiru 
istodobnih njemačkih glumačkih družina u Zagrebu, 
premda mi je taj repertoire vrlo dobro poznat. — Isto bi 
tako krivo zaključivao i onaj, koji bi držao, da se gore 
navedena bilješka Šafarikova ne može odnositi na hr- 
vatsko prikazivanje za to, što je „Pravdenić" tobože 
prijevod J. Lovrenčića, koji se rodio tek 1780. god.; 
dakle razmak od Lovrenčićeva rodjenja do prve predstave 

njegova prijevoda samo 12 godina! To bi bio doumak 
stvoren na krivoj premisi, jer taj prijevod ne može potjc- 
<3ati od Lovrenčica. Spominjem to ovdje za to, jer bi na 
tu misao mogao doći tkogod prema onomu, što je napi- 
sano u „Eadu", koji je hrvatska akademija izdala u 
proslavu pedeset- godišnjice preporoda hrvatske knjige 
god. 1885., gdje se (na str. 31.) med ostalima i ovaj 
prijevod pripisuje Lovrenčicu. — Na sacuvaaom ruko- 
pisu ove drame takodjer je pribilježeno ovo: Haec co- 
media producta est anno 1792. ; reproducta anao 1794. ; 
novissime anno 1804. dirigente professore Palleschak. 

Gosp. Andrie nabrajajući u „Spomen-knjizi hrv. ka- 
zališta" najstarije hrvatske predstave u Zagrebu spominje 
kao najstariju tek onu iz god. 1802. („Nazloba med 
bratmi", prikazivano u plemićkom konviktu.)^ Jj 

Većina je kajkavskih drama ostala u rukopisu, te 
još čeka onoga, koji će ih vrijednima smatrati, da ih 
iznese na svjetlo. Od rukopisnih kajkavskih drama dosad 
su već štampane u „Gradji za povjest hrvatske književ- 
nosti" dvije (Tamburlanović i Veliko većnik). Medju onim 
piscima, kojima su drame štampom izdane, svakako je 
najznamenitiji Tito Brezovački kao dramatik i Toma 
Mikloušić kao izdavatelj i preradjivač kajkavskih drama. 
S velikim je poteškoćama bilo u ono doba spojeno 
izdati hrvatsku knjigu, mnogo je trebalo imati prijegora 
i ljubavi za narod i jezik pri takom pothvatu, a ta su 
se svojstva u ono vrijeme kao u kakom fokusu koncen- 
trirala bila u dičnom hrvatskom župniku Tomi Miklo- 
ušiću. On se — ne iz spekulacije, već gonjen is- 
krenom željom, da što učini za narodnu prosvjetu 
i jezik — dao na to, da izdaje i preradjuje takodjer 
tudja djela za štampu. Nije dobitak krunio njegova 



^ Vidi o tom u mojim Člancima „Iz prošlosti hrv. kazališta" 
<Vienac 1895. br. 46. i dalje.) 

pothvata, jer ćemo poslije vidjeti, kako su književnici 
slabo prolazili sa svojini knjigama; ali mu je njegova 
savijest davala za nagradu zadovoljstvo poštenoga Hrvata, 
što je bar gdjekoju iskru mogao uznjetiti u općoj tmini 
onoga vremena. Značajan je u tom pogledu Mikloušidev 
predgovor k njegovoj u neku ruku narodnoj enciklopediji 
„Izbor dugovanjh" (1821.) Još danas čitam s nekom 
sjetom taj predgovor, koji ujedno pokazuje, kako je dobro- 
ćudni otadžbenik daleko više htio nego je mogao. Siromah 
župnik brani se od prigovora nekih Jalnika^, koji mu 
prigovaraju, da se hoće obogatiti, te u svojoj plemenštini 
želi samo, da bi se našlo više ovakih zemljaka, koji bi 
sebi htjeli ovim načinom steći bogatstvo . . . „metemtoga 
mene vu grobu jošte mojem batrivelo (= tješilo) bude miš- 
ljenje ono, da budući negda domorodci spominjali budeju : 
„Bil je jednoć domorođec zmeđ ostaleh jeden, koji imel 
je goruću želju domovine svojoj po osvetlanju narod- 
noga jezika diku pribaviti, ali — trsenja njegova, koji 
bi želei, ne mogel, koji bi mogel, podpreti neje htel!** 
— Na koncu knjige piše, da će do godine, ako Bog do- 
pusti, izdati „hrvatske igrokaze", koji „taJc navuk do- 
broga držanja kak cistom jezika viteški sadržavaju^ 
na veselje „jezika slavnoga ljubiteljem*". Za to moli sva- 
koga, ko gdje znade za kakvu dramu, da mu je za kratko 
vrijeme pošalje. 

I doista je Mikloušić poslije toga izdao nekoliko 
drama i te se mogu smatrati ponajboljim i ponajglavnijra 
reprezentatima čitave kajkavske dramske literature. Ne 
ćemo pogriješiti, ako kažemo, da je i onih deset dramskih 
rukopisa, što ih citira Šafafik (Gesch. d. siidsl. Lit. II. 
331.), da se nalaze u T. Mikloušića, dobio Mikloušić na 
spomenuti poziv, ali ih po svoj prilici nije mogao svih 
radi velika troška, a male prodje štampom izdati ^ Jasno 

^ Bukopise ovih drama s potpunim natpisom izbrojio je u 
„Viencu" 1897. br. 33. g. Šurmin. 



Digitized by VjOOQIC 



9 



se to vidi i iz predgovora k „Izbora dugovanjh", gdje 
nam taj iskreni patriota priča svoje nakladničke jade. 
S veseljem nam tu javlja, kako mu je napokon ipak 
moguće zadovoljiti želju „istinskeh Domovine Ijubitelov" 
da izda knjigu, koju je već prije dvije godine bio najavio 
„vsem i slednjem Horvatskoga Jezika Ijubitelom . . . ose- 
bujno iz cilja naš domorodni jezik kuliko osvetlati". 
Premda je već god. 1820. rasposlao glas gospodi „duš- 
skerbitelom (= svećenicima), kojem domorodni Jezik kakti 
najbolje je potreben, tak najviše na serdcu ležati mora", 
i ostalim „domorodcem'' ; za po je godine tek oko stotinu 
potpisa sabrao! Pa onda ua to značajno kliče: „Mai 
zaisto Horvatov broj!" Karakteristično je, kako taj „istinski 
domorodec" uvijek piše velikim slovom riječi : domovina, 
jezik, hrvatski. 

Naumice sam prepisao nekoliko izjava i riječi Miklo- 
ušićevih, neka se iz njih vidi, kako se već i u kajkavskoj 
literaturi javlja poriv one sile, koja je odmah iza toga 
pokrenula i Gaja na posao osvješćivanja i preporoda. 
Domovina, jezik i prosvjeta, to su oni ciljevi, koji vode 
Tomu Mikloušića, te čine, da nam on postaje jednim od 
najsimpatičnijih pojava u čitavoj hrvatskoj književnosti. 
Samo što Mikloušić sa svojom kajkavštinom nije udario 
stazom, koja vodi do onoga vrhunca, odakle bi ga bio 
mogao vidjeti i razumjeti čitav narod hrvatski. Značajan 
je u tom pogledu i njegov predgovor k „Stoletnom kalen- 
daru", što ga je izdao g. 1819. Eazlog, s kojega se daje 
na izdavanje i opet je samo ljubav prema domovini i 
ežnja, da oživi zaboravljeni ^i zanemareni hrvatski jezik. 
„Naš horvatski jezik . . . veli on, pred mnogemi drugemi 
dičiti se more, da k diačkomu, hoću reći, najpoglavitešemu 
jeziku, je najspodobneši ... Ne li onda vredno ovakov 
jezik preštimavati, obđelavati, ter haj više knjig vu ta- 
kovem van na svetio davati?"^ A treba pri tom misliti 

na situadju, u kojoj je to izrečeno: S jedne strane nei- 
maština literarna, mlohavost i đrijemanje narodno, a 
s druge strane navale, da nam se nametne madžarski 
jezik. Ovu borbu za hrvatski jezik i narodni bitak op- 
širno je opisao Smičiklas u „Radu" (knj. 80.). Miklo- 
ušić izdaje taj kalendar za to, da pokaže, kako se u 
hrvatskom jeziku može sve reći i napisati, te misli, 
da će tim zatvoriti usta onim „omrazitelom horvatskoga 
jezika", koji kažu, da nije ništa vrijedno izdavati u tom 
jeziku, budući da se to sve nalazi u njemačkim knjigama. 
Ovo posljednje bit će takodjer jedan od mnogih razloga 
zašto su stariji naši književnici pa i kajkavci vrlo često 
izdavali prijevode i prerade kao svojn originale, a da 
nijesu označili izvora. 

Najznatniji je i najstariji kajkavski dramatik Tito 
Brezovački. Sam je štampom izdao dramsko djelo : Sv. 
Aleksi vu četverom zpeljanju napervopostavljen 1786., 
u Zagrebu. (Sadrža-j vidi u Šurminovim Pabircima po 
kajkavskoj literaturi, Vijenac 94. pag. 736.). Tu je 
Brezovački dramatizirao ono, što Bollandus pripovijeda 
životu sv, Aleksija. Ova se tema o sv. Aleksiju vrlo 
svidjala, te mnogo bila obradjivana i od pisaca pre- 
djašnjih epoha hrvatske književnosti. U djelu : Lišiti 
Heroov, toie velikeh na glasu Ijudih po plemenitom 
Jurievich Gabrielu, Ozeszarove i kraljeve Szvetloszti, 
Harmieze Varasdinzke F^roti-Pisczu, na kratkom zprav- 
Ijeni. Štampani u Bechu vu Austrie M.DO.LXXV. 
počinje se prva knjiga pjesmom : Alexis, Dobrovoljni 
pregnanik, Salosznim otežem od szmerti ztraha. Pjesmi 
je priložena i slika sv. Aleksija, kako u pustinji raz- 
mišlja smrti i o ništavosti čovječjoj. Da je ta tema 
prešla i u narodne priče, to smo već spomenuli, čitavo 
djelo nosi na sebi vrlo malo dramatičkoga obilježja, što 
je razumljivo već i po tom, što i sam prijedmet ne 

pruža dramskoga elementa. Šafafik svrstava ovo djelo 
medju komedije ! 

Više je nego vjerojatno, da je Brezovački još šest 
godina prije toga izdao dramu svoju: Matijaš Graban- 
cijas dijak. Ova je drama za cijelo od svih kajkavskih 
najvrednija, pa kako je i u naše doba vrlo rado gledana, 
doživjela je više izdanja. Do prvih i najstarijih izdanja 
nije dosad bilo moguće doći. U opće s izdanjima ove 
drame još nijesmo posve na čistu. Prvo izdanje, sva je 
prilika, datira od g. 1780. Tako je zabilježeno i u 
Kukuljevićevoj Bibliografiji (pag. 26.) i u Ljubićevu 
Ogledalu (II. pag. 509). Ovoga izdanja nema u Šafafika 
(Geschichte der sudslavischeu Literatur), ali se u njega 
spominje nekakvo izdanje od g. 1804. Ovo se izdanje 
spominje i u Ljubica, ah kao drugo izdanje. Istu godinu 
1804. navodi i Ku kulje vic, ali kao treće izdanje. Kao 
drugo izdanje spominje Kukuljević ono, gdje je Graban- 
cijaš izdan u jednoj knjizi skupa s Jandrićevim Ljubo- 
miro vicem, a to je pometnja, jer je to ono isto izdanje, 
koje Kukuljević citira kao četvrto, priredjeno g. 1821. 
od T. Mikloušića. Ovo izdanje od g. 1821. sačuvano 
je, te je i poznato ;, spominju ga svi literarni histo- 
rici, Šafafik, Kukuljević i Ljubić. Starije od ovoga 
izdanja do sad nijesmo mogli pored svega nastojanja 
naći. I Kulakovski, Ha.iMpH.sM'i> 1894. p. 613. kaže 
„H8;\aHHH 9 rok Kome^in, c^ijiaMAtiKij caiviHMb Bpeau- 
BaHKHMt, MH-fe HB VA^^OCE BK^'kTh^ Kulakovski krivo 
navodi Kukuljevićevu Bibliografiju, da je u njoj za 
izdanje od g. 1780. kazano, da ima samo 3 čina (jer 
su zabilježena 4 čina): nego se nalazi u Šafafika (II. 
329.) za izdanje od g. 1804. notirano, da je imalo 
samo 3 čina. Svakako je korektna misao, da je koje 
starije izdanje (a možda i sva) prije g. 1821. imalo 
samo 3 akta. To se potvrdjuje i bilješkom, što jii je 

u Vijencu 1895. p. 496. raedju svašticama zapisao 
Šurmin, koji javlja, đa mu je došlo u ruke nekako staro 
izdanje s 3 akta („dogođa"). Od 13. scene trećega akta 
učinio je onda Mikloušić četvrti čin. Godina se tomu 
eksemplaru ne navodi poradi oštećenosti. 

Rezultat! Grabancijaš nije doživio četiri izdanja, 
kako bi se prema Kukuljevićevoj Bibliografiji moglo mi- 
sliti, nego dva ili najviše tri izdanja. Prvo izdanje, vjero- 
jatno je, da potječe iz g. 1780. s tri čina; drugo izdanje, 
takodjer s tri čina, bilo bi ono iz g. 1804., ako to nije 
samo kazališna objava ; i onda je još izdanje, što ga je u 
četiri čina priredio Mikloušić g. 1821. — Pripadom 
možemo ovdje još spomenuti ona izdanja, što ih je u 
novije doba priredio Velimir Gaj. On je T. Brezovačkoga 
Grabancijaša u Mikloušićevoj preradi prenio iz kajkavske 
proze u štokavske deseterce s nekim umecima, naj- 
prije u knjizi Književna zabava II. 1868. Napose je ova 
prerada štampana još g. 1878. pod ovim „osebujnim" 
natpisom : Grabancijaš preporodjen, starinski narodovid u 
slikomjeru u 5 činova. Brezovačkoga se Grabancijaš pri- 
kazivao u hrvatskom kazalištu još g. 1857. a u najnovije 
vrijeme bio je prikazivan u preradi J. E. Tomića. Posve 
je krivo, kad se u Milerovoj školskoj čitanci kaže, da 
je Grabancijaš g. 1780. doživio 3 izdanja. 

Sadržaja ne ćemo izvoditi (nalazi se u Vijencu 1894. 
pag. 736.).' 

Vjerovanje i pričanje o Grabancijašu djaku bilo je 
još do nedavna kod Hrvata i Madžara veoma raspro- 
stranjeno. U učenoj i zanimljivoj raspravi V. Jagiča 
(Archiv f. slav. Philologie II. 437) spomenuto je mnogo 
narodnih verzija, što ih je o tom vjerovanju medju kaj- 
kavcima Hrvatima sabrao prof. Valjavec. Za riječ Graban- 
cijaš kaže Jagić, da je prekrojena od talijanske gramanzia 
mjesto negromanzia, a sufiks -aš došao je slično kao i 

u riječi kartaš prema karta ili ošterijaš prema osterija. 
Prema tomu znači grabancijaš onoga, koji se razumije 
u negromancije, čarolije, (kajkavski) coprarije. Dijak se 
izvodi od lat. diaconus. Grabancijaš dijak kao vještac 
umije izgoniti zmajeve, ima silu praviti tuču, dažd. Da 
to uzmoŽH, treba da je kao crnoškolac svršio i 13, školu 
punu kušnje. Belostenec kaže za riječ necromantes, da 
je „grabancijaš, copernik, koji hude duhe zaklinjanjem 
•copernem v tela dozava, da mu prišestna povedu". I 
Vuk u svom rječniku sub voće „vrzino kolo** spominje 
grabancijaše, te kaže za njih ovo: „Neki djaci kad izuče 
dvanaest škola, otidju (njih 12 mora biti) na vrzino 
kolo (da dovrše sasvijem i da se zakunu) i ondje ne- 
kakvu osobitu knjigu čateei nestane jednoga izraedju njih 
dvanaest (odnesu ga djavoli ili vile), ali oni ne mogu 
poznati koga je nestalo. Takovi djaci poslije zovu se 
g;rabancijaši i idu sa djavolima i sa vilama, i vode 
oblake u vrijeme grmljavine, oluje i tuče. Grabancijaši 
su svi izdrpani". — Stariji ljudi pripovijedaju, da su u 
Zagrebu zvali grabancijašem čovjeka, koji je znao izvoditi 
kojekakove vragolije i lakrdije, ali nije nikad nikomu 
sla činio. 

Jagić drži, da je i pričanje o grabancijašu djaku 
prešlo od Hrvata kajkavaca k Madžarima i samo ime u 
formi garabonczas diak. Profesor peštanskoga sveučilišta 
0. 1. Asboth popuujuje (u Archivu f. si. Ph. IV. pag. 
611. — 627.) Jagićevu raspravu, te misli baš protivno, da 
su Hrvati uzeli ovo ime od Madžara. Sa sujetom o 
grabancijašu djaku napisao je u 30-tim godinama i Mun- 
kači madžarsku komediju u tri čina baš kao i Brezo- 
vački god. 1780. Prema tomu su moguće dvije hipoteze : 
prvo ili su Munkači i Brezovački imali u rukama kakav 
stariji tekst, te se njim služili; drugo ili se Munkači 

koristovao Brezovačkoga obradbom sujeta. Munkačijeva je 
komedija prikazivana, ali nije štampana. 

Brezovačkoga je Grabancijaš u pravom smislu sati- 
rička drama, koja ima tu tendenciju, da u obliku krupnije 
lakrdije ismije mane i slaboće savremenoga svoga društva. 
U prvom je redu ovoj lakrdiji tendencija, da ruglu iz- 
vrgne vjerovanje u grabancijaša i njegove čarolije, a 
pored toga ima u njoj još i mnogo drugih satiričkib 
poteza i sličica iz onodobno«ra kulturnoga života zagre- 
bačkoga. tom, kako bi iskorijenili to praznovjerje o 
grabancijašu, koji svašta uadčovječno umije, pa i tuču 
praviti, mnogo su kod svake zgode nastojali svećenici 
onoga vremena, jer se njih, najviše ticalo. Tako čitamo i 
u almanaku „Danici zagrebečkoj" za god. 1840. stihove, 
gdje Kristijanović protestira protiv toga praznovjerja: 

Jošče mužom želim, da naj tak ne kunu. 
Ako žele z vinom klet imati punu; 
A da večkrat tuča trsje njim pobije. 
Tomu Grabancijaš điak ništ kriv nije, 
Nego kajti gorje kak Turci ni blazne, 
Za to su im kleti i žitnice prazne . . . 

U Brezovačkoga ne nalaziš fine komike i otmene 
duhovitosti, ali ćeš naći mnogo onoga drevnoga izvornoga 
kajkavskoga humora i satire gorke poput pelina. U opće 
je čitava lakrdija držana u krupnijem stilu, sastavljena 
u jednostavnijem duhu, rekli bismo prostonarodnom. tako 
da se već iz toga raspoznaje, da je ona bila namijenjena 
nižem zagrebačkom općinstvu. Razvoj čina, dikcija i način 
mišljenja, sve u Grabancijaša teče tako prirodno, nepri- 
siljeno i bez afektacije, da ti iz svake stranice progovara 
ona tradicijona kajkavsko-zagorska dobroćudnost i lagodnost. 
Tonalitet čitavoga komada tako dobro pogadja žicu kaj- 
kavskoga puka, da nije čudo, što je u svoje doba toliki 
uspjeh poluči vao. U tom je komadu Brezo vački dao od uska 

svomu patriotičkomu osjećanju, prikazavši uam u Matijašu 
nazovi Grabancijašu poštenoga i nesebičnoga čovjeka na 
polju prosvjete i narodnoga dobra. 

Kajkavština je ovdje bolja nego u Mikloušicevim 
djelima, jer nije toliko navijana na kalup latinske gra- 
matike. I za to je za onoga, koji se hoće s hrvatskom 
kajkavštinom upoznati iz knjiga, najzgodnije, da uzme u 
ruke djela T. Brezovačkoga. 

Vjerovanje o „risu" (čarobničkom okrugu), koje dolazi 
u ovoj drami, nije ništa drugo nego sredovječna „Teu- 
felsbesehw6rung" (cf. Roskoff, (jeschichte des Teufels I. 
318. 323. 326.) Jagid misli, da je „m" u srodstvu 
s njemačkim riss^ rys0^ ruzze, riza = Zirkel, circinus ; 
umberizen = zeichnen das Zauberkreis. I ta etimologija 
risa po Jagiću pokazuje nam, da je on k nama došao 
od Nijemaca, kao što je u opće sva tako zvana Zauber- 
kunst došla k Hrvatima od njih onamo u srednjem vijeku 
za cvata demonologije. Isporedi riječi coprija/ coprati od 
njem. zaubern. vjerovanju o risu pisao je i St. Vraz,. 
Gusle pag. 127. II. 

Od Brezovačkoga je još Diogeneš ili sluga dveh 
zgubljeneh bratov, veseli igrokaz vu peterem speljivanju, 
što ga je na svijet izdao T. Mikloušić „vu novem pogledu 
na vnogeh želju" g. 1823. u Zagrebu. Šafafik kaže, da 
je Brezovački ostavio ovu veselu igru u rukopisu, a Mi- 
kloušić ju je popravio i objelodanio. U nekih se -naših 
bibliografa i literarnih historika ne nalaze točna data o 
ovom djelu. Tako je krivo, što Kukuljević u svojoj bibli- 
ografiji (pag. 59.) pripisuje Diogeneša Jandriću. Pogrješno 
je navedena u Kukuljevića i godina 1822., a na str. 100. 
godina 1813. („Diogeneš ili sluga dveh zaljubljenih (!) 
bratov") kao godina izdanja. Prema tomu se uvukao po- 
grješni navod i u Jagića „Jihoslovane" str. 281. Ista se 
pogrješka nahodi i u Veber-Mesić-Mažuranićevoj „Ilirskoj. 

čitanci" I. p. 523., gdje se takodjer djelo spominje kod 
imena Jandrićeva. Sva je prilika, da Diogeneš nije 
originalan, nego će biti prijevod ili bolje prerada, adapta- 
cija iz strane literature. Original još nije nadjen, ali 
i Kulakovski (Ilirizam p. 64.) isto drži, dok bez oko- 
lišanja, premda bez potvrde, kaže, da djelo „ape^cTan- 
jiaert nepe^ejiKv n'feMei^Koii nbecw". (Ovom zgodom 
možemo samo upozoriti, da i venecijanski komediograf 
Goldoni ima takodjer nekakoga „Slugu dvaju gospo- 
dara". Goldonija su naši kajkavci prevodili, kako nam je 
poznato po Jandrieevu „Ljubomiroviću". Toliko samo inter 
parenthesin bez ikake pozitivne tvrdnje!) Ova komedija 
T. Brezovačkoga pored svega svoga neznatnoga i nevje- 
rojatnoga sadržaja ima ipak tu dobru stranu, što je i 
njoj tendencija šibati neke mane i poroke tadašnjega 
zagrebačkoga društva. Diogeneš je uz Grabancijaša bio 
vrlo rado gledan, te se zato mnogo prikazivao u sjeme- 
ništu, konviktu, u kanonićkim kurijama i u drugim pri- 
vatnim domovima. Prikazivali su djaci, jer je Brezovački 
u prvom redu pisao ove drame za siromašne djake. Prema 
tomu se u kajkavskim dramama i nalaze vrlo često scene, 
gdje se izvodi kakova djačka vragolija. 

Medju dramatskim djelima T. Brezovačkoga navodi 
Šafafik još neke nepoznate do sad rukopise: Igrokaz 
pastirski, melodram, za koji se takodjer kaže, da je 
pisan za korist siromašnih djaka, da ga privatno po go- 
spodskim kućama prikazuju i — Kovač krapinski, sati- 
rička pjesma. 

Vrlo je važno u povjesti kajkavske dramatike ime : 
Toma Mikloušić. Već smo ga spomenuli kao izdavača 
Grabancijaša i Diogeneša. Da li je sam napisao koje 
dramsko djelo, ne može se sigurno ustvrditi. IT literanim 
se historijama citira kao original njegov Imenoslavnik 
rečno'pesmen, igrokaz na zadavek zahvalnosti Math. A. 

od Tome Mikloušića dovršenoga bogoslovca alduvan leto 
1791. Ali nam ni rukopis toga djela nije poznat. Ne 
znamo^ zašto ga pisac nije izdao; ili ga sam nije držao 
vrijednim štampe, ili ga nije radi slaboga odziva u op- 
ćinstvu mogao poslije tiskati. — Uvijek se dosad pod 
imenom Mikloušićevim navodila Huta pri Savi ili ljubav 
0a ljubav, igrokaz narodni u 2 čina. Iz same se ove knjižice 
ne potvrdjuje izrijekom, da ju je izdao Mikloušic. Tek iz Ša- 
fafikove bilješke doznajemo, da je ta drama bila njemački 
prikazivana, a da ju je na hrvatski preveo Mikloušic. Od 
koga je original, to se takodjer nigdje ne kaže, ali i njemu 
treba izvor tražiti u njemačkoj literaturi. Tu bi prije svega 
trebalo našu kajk. dramu isporediti s Ifflandovim dramo- 
letom : Lieie um Liebe (1800.) Ako je prerada, jamačno 
je prem a hrvatskim prilikama lokalizovana. 

\ Krivo je za „Huta pri Savi" navedena u Kukulje- 
vicevoj Bibliograliji godina 1826. kao godina izdanja. 
Ista se pogrješka ponavlja i u Andrićevoj „Spomen-knjizi 
hrv. zemalj. kazališta" (strana 5). — Izdana je ova knji^ 
žica god. 1822. — Krivo je takodjer „Hutu pri Savi" 
navoditi med hrvatskim predstavama, kako to čini g. 
Andrić na rečenom mjestu, jer se ona njemački prika- 
zivala. Očito ga je pri tom zaveo potpuni natpis ovoga 
komada, gdje se za nj kaže: „igrokaz narodni vu dvojem 
zpelyivanyu, pri predavanju Iliriuma naprvoztavljen vu 
Zagrebu dan 1. Vszeszvetschaka 1822". Ali ovo nije 
predstava hrvatska nego njemačka. Šafarik navodeći ova 
djelce u svojoj književnoj povjesti (II. 330.) pribilježio 
je ovo: „Dieses kleine Gelegenheitslustspiel wurde zu 
Ehren des kon. Kommissars Grafen Jos. Majlath von 
Sz6khely bei Gelegenheit der Zuriickgabe des kroat.-ungar. 
Litorale an Ongarn in Agram deutsch aufgefiihrt und 
spdter von dem Pfarrer Th. Mikloušic ins kroatische 
ubersetzf^. Do sada nemam razloga u tom pitanju ne^ 

2 

vjerovati Šafafika. D Anđricevu je knjigu ova pogrješka 
hrvatskom prikazivanju za cijelo prešla iz članka A. 
Šenoe : „Hrv. draraatičke predstave u Zagrebu na početku 
ovoga vijeka" u „Viencu** 1879. br. 25. — 27. 

Ova se drama, koliko je god puta bila gdjegod spo- 
minjana, nije nikad navodila pod pravim natpisom knjižice, 
u kojoj se nalazi, pa ju je zato i teško u bibliotekama 
naći pod gore spomenutim natpisom. Prvi je i glavni 
natpis knjižici ovaj : Predgovor z Prilosenemi Pokaži y 
dohonchnum Peszmum Vu Obchinzkom szlobodnera, od 
sztrane Kralyevzkoga Varasha Zagrabechkogu naredjenem. 
Igrokazu, Pri Predavanyu Prekszavzkeh Horvatzkeh Ko- 
tarov po Njih Eicellenczie Gospodinu Grofu Jozefu Ma- 
ilath od Szekelja (sad slijedi vrlo dug njegov tituo.) Dan 
1. Vszeszvetschaka 1822. odicheno dovershenem napervo- 
ztavljen. — Na prvim stranicama pod natpisom „Gleda- 
lische napervoztavlja malu loziczu, Pokaz I." nalazi se 
alegorički prolog. U prilici vilš, tuguju „meštrija", „trgo- 
vina" i „gospodarija", a k njima dolazi „skoznujuci duh 
Horvatske" i tješeci ih privodi im „ufanje**. Alegorija se 
završuje tabloom i apoteozom kralja Franja L, pri kojoj 
se u slavu kraljevu pjevaju dvije kitice. — Iza toga tek 
dolazi na strani 9. poznati natpis Huta pri Savi ili 
ljubav za ljubav, igrokaz narodni . . . (itd. kao gore). 
Dalje su zapisane i „osobe igrokaza"* : Miško muž — g. 
Schmidt; Barica. žena njegova — g. Schmidt; Katica, 
kći njihova — g. Schmidt; Stranjski — g. Stern; Sin 
njegov — g. Uetcz. čitava knjižica ima 89 stranica, a 
naročito ističem, da nigdje — imao sam u ruci primjerak 
iz univerzitske biblioteke — ne stoji kazano, da je tu 
knjižicu izdao T. MikloušicT^f 

Godine 1823. izdao je"^Mikloušić: Lizimakuš ali 
mačuhinski nadob, igrokaz žalostni vu peterem spelji- 
vanju. Tu je dramu Karla Bue-a još god. 1768. preveo 

s latinskoga i štampao jezuita i profesor na zagrebačkoj 
gimnaziji Josip Sibenegg. Kako nije moguće doći đo 
onoga izdanja, teško se može ustvrditi, je li Mikloušić 
popravljao samo jezik ili je mijenjao štogod i u sadržaju, 
dok kaže „vu novom pogledu na svetio dan". Nema di- 
rektne potvrde, ali je vrlo vjerojatno, da se i ovaj komad 
prikazivao. Zanimljivo je ovo djelo i kao rijetki ili upravo 
jedini pojav tragedije u onoj velikoj množini samih veselih 
igara i igrokaza kajkavskih. 

Zajedno s Grabancijašem u jednoj knjizi izdao je g. 
1821. Mikloušić i dramu Ljubomirovič iliprijatel pravi, 
igrokaz vu trojem spaljivanju od Mat. Jandrida, župnika 
11 Oirkveni. Po natpisu ove knjige mogao bi tko držati, 
da je ova drama izvorna. Ali nije ! S pravom se ved 
Kulakovski (p. 68,) sumnja o originalnosti ovoga djela, 
samo ne pogadja dobro, kad misli, da je uzeto iz nje- 
mačke literature. Izvor je ovoj drami našao g. dr. Šurmin 
u talijanskoga komediografa K. Goldonija: II vero amico. 
Ali se može dopustiti gotovo sa sigurnošcn, da je hrvatski 
pisac prevodeći ovu dramu imao pred sobom njemački 
prijevod. Bit ce da odatle potječe i ona promjena na 
svršetku djela. Ljubomirovič je jedina drama, što je 
imamo od Jandriča. Radnja je dramska lokalizovana u 
onodobni Zagreb, te podaje tipičan primjer mnogobrojnih 
sličnih književnih adaptacija, u kojima su se strana djela 
primenjivala na hrvatske naše prilike. I imena su u Jan- 
driča okrenuta na narodna hrvatska. Golđonijev Plorindo 
postao je Ljubomirovič, Lelio — Poštenovič, Trapola — 
Gjurina, Trivella —Bartol, Beatrice — Marica, Oolombia — 
Žuža. U originalu su mjesta Bologna i Venecija, u prijevodu 
Zagreb i Varaždin. Prijevod je Jandriču uspio vrlo dobro, 
posve u duhu hrvatskom, tako da u nekim scenama ko- 
mičnost postizava još veči efekat nego u originalu, jer se 
preradjivač umio okretno služiti velikom raznobojnošću iz 

bogate riznice kajkavske sinonimike. Vrlo opširan sadržaj 
drame i nekoliko crta iz života Janđriceva naći ćeš u 
Vijencu 1894. str. 751. od Gj. Šurniina. Tu se i s pravom 
izvodi) da je ova drama takodjer prikazivana, kako smo 
to već na svom mjestu istavili. Izvodi se to iz epiloga 
ovoga komada i epiloga nekih drugih rukopisnih drama 
ili — kako bi pisac rekao za epilog — „zavjetek igro- 
kaza", u kojem se obično reasumirala tendencija komada 
i njegov moral. Ovajput je bila ožigosana i ruglu izvr- 
gnuta škrtost, dakle tema, koji se u nebrojeno mnogo 
varijacija ponavljao gotovo kroz sve literatura počevši od 
stare klasične (Plautov Aulularia, Molierov L' Avare,. 
Držićev Skup, Popovićev Tvrdica ili Kir Janja.) 

I od Josipa Vračana imamo samo jednu dramu: 
Sveti Bernard, igrokaz iz dijačkoga na horvatski pre- 
stavljen g. 1815. Od koga je original, ne znamo ; pisac 
ga ne kaže. Prijevod je prikazan grofu Franji Draško- 
vicu. Drama je pisana u istom genreu kao i pomenuti 
već Sveti Aleksi, te nema nikakvoga dramatičkoga efekta^ 
jer su ovake drame iz života svetaca obično samo dija- 
logizovane biografije svetačke i primitivnom nevještinom 
inscenirane neke situacije iz njih. Djela ovake ruke u 
kajkavskoj se literaturi već u 18. stoljeću pojedinačno jav- 
ljaju, te je sva prilika, da nijesu polučivale mnogo uspjeha. 

S Brezovačkim i Mikloušićem u triumviratu naj- 
znatnijih kajkavskih književnika i dramatičara treći je 
Jakoi Lovrenčić, poznati autor „Petrice Kerempuha". On 
je štampao dvije drame, obje prijevodi. Jedna je Fredsud 
zverhu stališa i roda, igrokaz u trojem speljivanju, u 
Varaždinu 1830. Za ovu nam dramu pisac sam u natpisa 
kaže, da ju je preveo s njemačkoga i da je od Karla Eckarts- 
hausena. Originalu sam našao natpis ovaj: „Vorurtbeil 
ftber den Štand unđ Geburt", izišlo u Ojeloveu 1778. i 
Miinchenu 1779. — „Predsuđ" je o svojem trošku, kaže 

se, izdao domorodac M. T. V. . . . h. Ova je činje- 
nica karakteristična, te ima srodnih svojih primjera i u 
suvremenoj srpskoj literaturi, gdje su takodjer ovako 
trgovci ili drugi privatnici znali biti mecene domaće 
književnosti. — Za dru^u dramu: Rodbinstvo jeden 
veseloigrokaz vu peterom dogodu, koju je jur godine 
1822. štampao u Varaždinu, veli takodjer pisac sam, da 
je prijevod, ali ne kazuje, od koga je original. Ja sam 
original našao u A. Kotzebua, u kolekciji „Neue Schau- 
spiele" 23. B. (god. 1798.— 1819.) pod natpisom: Die 
Verwandsehaft, Lustspiel in 5 Akten. Oba su prijevoda 
lokalizovana i posve u duhu hrvatskom nacijonalizovana ; 
na mnogo mjesta nalazi se karakterističnih narodnih 
aluzija, a poglavita je tendencija dobar moralni nauk. 
Jesu li se i ove dvije drame hrvatski prikazivale, nema 
potvrde. 

Ove dvije drame kao i svi ostali prijevodi kajkavski 
male su ili nikakove vrijednosti, to su djela najniže vrste, 
tako zvana „ducent-roba", zašto nam jamče već i imena 
firma, koje su dramama opskrbljivale naše kajkavce. Sva 
su ta imena više ili manje opskurna: Eckartshausen, 
Gotter, Kotzebue, Iffland i dr. Ali se tu ponavlja činje- 
nica, s kojom se više puta susrećemo i u općoj povjesti 
književnosti. Kad se koja literatura stane povoditi za 
stranom kakovom literaturom, onda se ona ne povede za 
prvacima, za korifejima, ne priključi se k onima, koji su 
„tžte" u povorci stranih pisaca, već k onima, koji su 
„queue". Da ne idemo dalje, treba nam samo okom svrnuti 
na staru našu hrvatsku dubrovačko-dalmatinsku književnost. 
Mnogi hrvatski pisci, — da spomenem iz mnoštva samo 
jedan primjer! — u kojima se na oko nalazi elemenata 
Dantove poezije, nijesu se povodili direktno za Dantom, 
nego za danteistima. Posrednici izmedju literatura, koji 
drže spojne niti, obično su dii minorum gentium. Ovakav 

izbor djela iz strane književnosti u jednu ruku nam nastoji 
opravdati i Lovrenčić u predgovoru k svom: „Eodbinstvu"^ 
kad kaže, da nije zato „vzel on visoki pisanja način",, 
jer su njegovi čitaoci za nj još „preslabi, da bi oni vre 
osvetlano govorenje poprijeti mogli, kojega na to rekue 
niti isti pismeni „varošani prav ne razmeju", pa se onda 
toga radi ne samo odbijaju od hrvatske knjige, nego jo) 
se i posmijevaju. 

Djela kajkavske književnosti pala su u duboki za- 
borav. Nijedan Hrvat ne poseže više za njima, kad mu 
se prohode dokone svoje časove zasladjivati medom knji- 
ževne zabave. Ova djela imaju još samo vrijednost za 
literarnoga historika što su hrvatske knjige iz književne 
neimaštine i duševne sirotinje onoga doba, kao doku- 
menti, da se i onda dajbudi nešto radilo, da se nije 
posve spavalo, te da j« najprije počelo svitati baš tama^ 
odakle je poslije imala granuti zora novoga života i pre- 
poroda — medju Kajkavcima, koji su uvijek bili jezgra 
i reprezentanti najčišcega hrvatstva. Ova djela imaju jo& 
samo vrijednost za kulturnoga historika hrvatskoga, jer 
mu ona takodjer u jednu ruku pomažu pri analizi one 
atmosfere, kojom je disala tadašnja generacija. 

Pretežno znatniji su za literarnoga historika od samih 
djela njihovi predgovori i zagovori, jer su vrlo karakteristični 
za književno nastojanje i tendenciju kajkavskih pisaca. 
Kad se do sad bar uz put i sumarno govorilo o ovoj 
kajkavskoj dramskoj literaturi, nije joj se pripisivala 
baš nikakova vrijednost, već se ona jedino prikazivala 
kao sredstvo za zabavu i razveseljivanje nekolikih gleda- 
laca i čitalaca. Iz rečenih se predgovora i zagovora jasno 
vidi, da kajkavskim piscima nije bilo samo do toga stalo, 
nego da su knjige svoje, pa tako i drame — izrijekona 
kažu — pisali za to, da budu na korist otadžbini svojoj, 
da bar nešto učine za prosvjetu i napredak „predragoga 
naroda horvatskoga" i da hrvatskomu jeziku, koji je n 

javnosti u kut bio potisnut od latinskoga i njemačkoga, a 
ugrožavan bio od madžarskoga, pripomognu, kako bi opet 
došao do svoga prava. Ovakovim su duhom zadahnuti 
takodjer predgovori i djela Lovrenčićeva. 

Za to kajkavske drame, premda bez estetičke vrijed- 
nosti, kad ih gledamo u ovakom svjetlu, primaju oko 
sebe neki nimbus znamenitosti. Osobito, kad uzmemo na 
um sve onodobne prilike, pod kojima je vrlo teško bilo 
izdati hrvatsku knjigu: sjedne strane duševno siromaštvo 
i mlohavost, a s druge strane poznati pokušaji, da se u 
Hrvatskoj uvede madžarski jezik, što je medjutim mo- 
ralo ostati besplodno. Kajkavski su pisci direktni kr- 
čitelji terraina i pioniri na stazi do narodne renesanse. 
Prilike su onoga doba bile takove, da mi danas uzevši 
ih u obzir gotovo možemo svaki pojav kajkavske t. j. 
hrvatske knjige smatrati malim dogadjajem za ono 
vrijeme. A to je bilo vrijeme, kad poziv Mihanovićev na 
pretplatu za prve hrvatske novine „Oglasnik ilirski" i 
njegova „Eeč od hasnovitosti pisanja vu domorodnem 
jeziku" (štamp. 1815. u Beču) nije našla odziva; kad je 
glas biskupa Vrhovca za sabiranje narodnoga blaga ostao 
voi elamantis in deserto, na koji je tek tužno odjekivao 
Štosov „Glas kričečega vu pušćini horvatskoga slovstva** ; 
kad su Hrvati živjeli o korici hljeba svoje slobode i ustav- 
nosti, koju su od samoga straha pred bečkom centrali- 
zacijom svojevoljno g. 1790. dali pod okrilje Madžarima, 
čim se medju tim samo pružilo historijsko svjedočanstvo 
za onu latinsku rečenicu : incidit in Scjllam, qui vult 
evitare Charjbdin. Ovo je stanovište, koje ne smije ni- 
jedan literarni historik pustiti s viđa i s kojega treba da 
se uhvati perspektiva kajkavske književnosti, ako se hode 
pravedno da prosudi. Pobliže je političke i kulturne pri- 
like onoga doba opisao g. Smičiklas u Badu.^ 

^ Bad hrr. akad. LXXX., pag. 11.: Obrana i razvitak hr- 
vatske narodne ideje od 1790. do 1885. god. 

Najveći se dio kajkavskih drama, kako je već bilo 
spomenuto, nalazi još u rukopisima. Za mnoge se ruko- 
pise još i ne zna, kuda su se djeli. Dosta velik popis ovih 
rukopisa ostavio nara je Šafafik.^ Držim, da ne cu po- 
griješiti, ako kažem, da su gotovo sve ove drame sami 



^ Šafarik, Geschichte der 8ud9lawi8cheD Literatur II. 1865. 
p. 331. — Natpisi drama zabilježeni su ovdje ovako: Vitezovich, 
igrokaz vu chetverem izpeljivanju, igran 1793. — Ahdolonimush, 
ili iz paztira kraly, igrokaz vu trojem izpelyivanju zkupa y z posz- 
mami. — Familia HunyadianzTca, ili y nedusnost takaj gdagđa 
koczka ztigne, pripetchenje iztinito leta 1457., igrokaz saloztni vu 
trojem izpelyivaDJu. — Baron Tamburlanovick^ ili pelda nera- 
zumnoga potroshlyivcza, igrokaz. — Kukoly med pskemczum, ili 
bogoszlusnost i zkazlivost, igrokaz vu trojem izpelyivanyu iz 
Nemskoga na Horvatzki preneshen. — Mdkariush, ili zerczalo 
y pelda chiztoche, igrokaz vu trojem izpelyivanyu. — Odverka 
izkavczi, igrokaz vu treh pokazih, iz Nemskoga Fridrika Gotter. 
— VelikO'Vechnik, igrokaz vu peteh pokazih. — Papiga, ili 
krepozt, gda nestima, szrechu vchini, igrokaz vu treh pokazih iz 
Nemskoga Aug. Kotzebue na Horvatzki obernyen. — Vranovich, 
ili lyubo8zumlya po jednem czepelishu, igrokaz vu jednem po- 
kažu, napravlyen 1. 1825. 

Josephus venditus, seu ejus in Aegypto vicissitudines, tra- 
gicomodia croat., in quinque actus digesta. — Pravdenichj ili 
ovak biva na ladanyu, vu treh pokazih iz Nemskoga Karla Ekarts- 
hausena. Aufgefahrt in den J, 1792. 1794. 1804. — Busnozt szluzbe, 
igrokaz vu peteh pokazih iz Nemskoga od A. Vilh. Iffland. — 
Szamo sziromastvo nechini neszrechnoga, ili kaj je prevech, ni 
niti z kruhom dobro, igrokaz vu peteh pokazih iz Nemskoga od 
A. Vilh. Iffland. — Lyudi merzenpe y detinzka pokora, igrokaz 
vu peteh pokazih iz Nemskoga od Aug. Kotzebue. — Szvad- 
lyivozt y pomirjenye med hratmi, igrokaz vn peteh pokazih. — 
Gluhonemiy ili Meshnik de V Ep4, igrokaz vu peteh pokazih iz 
Francsuzkoga. — Bedki proczessush, igrokaz vu treh pokazih. — 
ZpHatchena zvedlyivozt, ili poru8henye bludnozti, po zpametnem 
szvetzkem plebanuahu vchinyeno, igrokaz vu treh pokazih. — 
Gozpodaromch ztari tergovecz, ili koji duge dela, naj gleda, odkud 
nye izplati, igrokaz vu treh pokazih. — Ztalnozt hratinzke Ijit- 
havi, igrokaz veszeli vu treh pokazih. 

prijevodi i prerade iz strane literature, napose njemačke ; 
premda sa mnoge bez autora i bez prevodioca i bez ikake 
naznake tako citovane, da bi ih iako tko mogao držati 
za originale. Kod nekih je, kako se iz popisa pod linijom 
vidi, naveden autor, kod drugih je opet samo navedeno, 
da je djelo prevedeno, ali se ne kaže autor. Kod nekih 
pak niti je naveden autor, niti je kazano, da je prijevod. 
Kojim hrvatskim piscima pripadaju ova djela ili prije- 
vodi, nije nam poznato. Svakako je krivo pripisi vati ih 
Lovrenčiću, kako se to čini u Radu 80. pag. 3 11 gdj e 
se kaže za Lovrenčica, da je „učinio preko dvadeset 
dramatskih proizvoda, nekoliko izvornih, najviše prera- 
djenih, a ima i prijevoda", te se tim njemu r»ripisuju 
sve one rukopisne kajkavske drame, što ih Šafafik navodi 
na čitavoj upravo strani 331. Ne kaže se do duše u 
„Radu" izrijekom, da se pod Lovrenčićevim tvorevinama 
misle one drame u ŠafaHku, ali se veli, da je „od Lovren- 
čićevih proizvoda deset ostalo u rukopisu kod Mikloušica, 
a jedanaest njih u sjemeništu zagrebačkom", a to se 
posve podudara i s brojem drama i sa zaglavnim pripo- 
menama u Šafafika. Ova 21 rukopisna drama — bolje 
prerada, prijevod — nepoznatih, za cijelo različnih pisaca 
ne spada dakle pod ime Lovrenčićevo, ma da je i štam- 
pana u ŠafaNku poslije imena njegova tako, da to na 
prvi {pogled može koga zavarati. Možda i Lovrenčiću 
pripada koji prijevod, ali jamačno ne pripadaju svijNa 
istom se mjestu u Radu pogrješno kaže za L^rrfencića, 
da je bio župnik. Nije bio, nego provizor kod grofa 
Draškovida, a poslije privatnik u Varaždinu. 

Za igrokaz Baron Tamburlanović, za koji bi se ta- 
kodjer prema natpisu moglo držati, da je izvoran, reče 
mi g. Iv. Tkalčic, da je prijevod s njemačkoga. Rukopis 
se čuva u njega, a prevodilac mu je, kaže, I. Kristi- 
janović. 

Pod natpisom Papiga ili hrepost gđa ne štima^ 
sreću včini, igrokaz vu treh pokazih iz nemškoga od 
Aug. Kotzebua, na horvatski obernjen — preveden je 
„Der Papagei, ein Schauspiel in drei Aufz. 1796". Još^ 
se jedan prijevod ili možda samo prijepis ovoga našega 
prijevoda čuva u Gajevoj, sada sveučilišnoj biblioteci.^ U tom 
su rukopisu popisana i lica, koja su ovu dramu g. 1797. 
prikazivala. — Kod ove ću zgode spomenuti, da je pri- 
jevod istoga komada g. 1814. izišao i u srpskoj litera- 
turi od Joakima Vujića pod imenom „Kreštalica**. Ša- 
fafik* i za njim S. Novakovid* kaže krivo, da je Krešta- 
liea prevedena „s ruskog i talijanskog" jezika. N. Andrie 
u svojoj raspravi (Prijevodna beletristika u Srba od god. 
1777. — 1847." p. 47.) upozoruje na pravi original. Pri- 
padom možemo kazati, da je ^.Kreštalica" prva gluma, 
koja se u Srba prikazivala na javnoj pozornici, a prikazivao 
ju je rečeni Vujie sa svojom glumačkom družinom mjeseca 
augusta g. 1813. u peštanskom madžarskom kazalištu. — 
Medju ostalim je ovaj igrokaz i tako „obernjen" na hrvatski, 
da su prema sjemenišnoj potrebi ženske uloge preobražene 
u muškaračke. 

Niti časa ne sumnjam, da je komad pod natpisom 
„Vranović ili Ijubosumlja po jednem cepelišu, igrokaz vu 
jednem pokažu, napravljen 1. 1825". — takodjer pri- 
jevod, premda mu natpis zvuči kao da je izvorno djelo. 
Da nije ono „napravljen" štamparska pogrješka mjesto 
„napervostavljen"? To više, što se ovake klauzule, ako 
se^ u opće dodavaju, i kod drugih kajkavskih komada 
tiču prikazivanja, a ne vremena, kad je drama sastavljena 

^ Jedan se rukopis iste drame nalazi i u zemalj. arkivu; 
spominje ga g. Šrepel u „Gradji'' I. U zemalj. arkivu nalaze se 
još i fragmenti dviju nepoznatih drama. 

> l^i^k, Gesch. der siidsl. Lit III. pag. 403. 

^ 8. Novaković, bibliografija pag. 95. 

(„napravljena"). Prema tomu bismo ovdje imali i jednu 
hrvatsku predstavu iz trećega decenija, koji je bio vrlo 
sterilan za hrvatska prikazivanja i hrvatsku dramu uopde. 
To neka u ostalom ostane spomenuto samo kao kombi- 
nacija inter parenthesin. — Da je ovo djelo prijevod, 
sudim i po tom, što je ono — koliko se već i iz natpisa 
može dosta pouzdano naslućivati — prevedeno i u srpskoj 
literaturi. Mislim ovdje veselu igru „Ljubovnaja zavist 
6rez jedne cipele", što ju je g. 1805. izdao Joakim Vujić. 
Ni tu se ne kaže, da je djelo prijevod, ali čitav sadržaj 
i duh komada nesumnjivo očituje, da on nije mogao nik- 
nuti na domaćem tlu. Original valjada je napisao koji 
pisac lake bečke dramatike iz konca prošloga stoljeća. Ili 
Stephanie ili Schickaneder, AjerenhoflF, Brandes, Jiinger, 
Bretzner, Meissner, Schraeder, Croneck, Weisse ili drugi 
koji ! Spomenutoj srpskoj drami navodi g. Andrić u svojoj 
„Prijevodnoj beletristici" str. 43., kratak sadržaj, te se 
sumnja o njenoj originalnosti, premda joj se ne zna za 
pravi izvor. Ova dva prijevoda, hrvatski i srpski, za cijelo 
su nastali posve nezavisno jedan od drugoga, jer je ono- 
dobna hrvatska kajkavska književnost bila bez sumnje 
mnogo većim zidom odijeljena od onodobne slaveno-srpske 
književnosti nego od same njemačke literature. Još ni 
danas nijesu književne sveze i utjecaji izmedju hrvatske 
i srpske literature najidealniji. 

Hrvatska tragikomedija u pet činova s latinskim 
natpisom „Josephus, venditus, seu ejus in Aegjpto vicis- 
situđines**, bit će da je takodjer u srodstvu s kakovom 
njemačkom dramskom obradbom ove priče o biblijskom 
Josipu ili možda s latinskom dramom kakvoga jezuite, 
napisanom u stilu „Lizimakuša", koji je takodjer potekao 
od jezuite. Ova je tema o Josipu neko vrijeme bila vrlo 
mnogo obradjivana i u svjetskoj književnosti. Tako pri- 
mjerice u francuskoj literaturi ima Duvalov „Josip", 

libreto k poznatoj operi Mehuiovoj, čitavu prethistoriju. 
Još g. 1786. izišla je u Francuskoj o „Josipu" velika 
pjesma ii prozi, što ju je napisao Vitaube. G. 1806. ugleda 
svjetlo „Faraon ili Josip u Egiptu", drama nepoznatoga 
pisca u tri čina i „Omazis ili Josip u Egiptu", žalosna 
igra u pet činova od Baour-Lormiana. Iste godine, kad 
se u „Opera comique" prviput pjevala Mehulova opera 
(g. 1807.) pojavi se i nekaka parodija na „Omazisa" pod 
imenom „Omarette", a u Velikoj se operi pače iščekivao 
nekakav „Josip" s baletom. D njemačkoj su literaturi 
takodjer o tom prijedmetu izišle još g. 1782. dvije drame. 
Jedna je „Joseph" od nepoznatoga pisca, izišao u Frank- 
furtu, a drugi „Joseph und seine Briider" od Karla 
Andr. pl. Bongulavskoga u Berlinu. Iz ovoga se eto vidi 
popularnost sujeta. Poznato je takodjer, da je u nas taj 
sujet dramski obradjivao ćevapović, Tomikovic, a imamo 
i jedno starohrvatsko „Skazanje od Osiba". Cevapovićev 
se „Josip** mnogo prislanja na Mehul-Duvalova „Josipa", 
a možda je i naš kajkavski dramatik poznavao glasovitu 
ovu operu, koja je baš u ono vrijeme obredala čitavu 
Evropu, a s osobitim zanosom bila primljena u Beču. 
Zanimljiv je postanak ove opere. U nekom se društvu 
povede riječ o neprikladnosti Josipove teme za pjesničku 
obradu. Autor libreta Aleksandar Vincent Pineux Duval 
(Oharl Aleiander Herklots) okladio se s Mehulom, da 
će za 14 dana priču biblijsku obraditi bez zapleta i bez 
ljubavne epizode. I doista je Duval okladu dobio, a sad 
je bio red na Mehulu, da i on svoju riječ održi i da 
uglazbi Duvalov pjesmotvor. I tako je za dva mjeseca 
po pukom slučaju ugledalo svjetlo umjetničko djelo, koje 
je u svoje vrijeme začaravalo čitavu Evropu. 

Prijevod pod natpisom „Pravdenić ili ovak biva na 
ladanju, vu treb pokaži h iz nemškoga od Karla Eckarts- 
hausena", našao sam, da se u originalu zove „Liebrecht 

nad H6rwald oder so gehts zuweilen auf dern Lande", 
Graz 1783. Od ove Eckartshausenove drame imademo u 
hrvatskoj književnosti preradu i na štokavskom dijalektu. 
To je drama, što ju je izdao Brođjanin Stjepan Marjor 
nović pod natpisom Pravda ili skerb poglavarah za dobro 
podložnika svojih, polužalostni igrokaz u 3 činih. U Pečuhu 
1839. Drama je ova izdana pod original. U uvodu kaže 
Marjanovio za ovaj igrokaz, da ga je sastavio nekadašnji 
upravitelj požeške gimnazije Jure Peketi pod natpisom 
„Pravdenic i Poštovančie", a njemu je rukopis dopao u 
ruke po jednom prijatelju prije nekoliko godina. On (Ma- 
rjanović) spoznavši njegovu vrijednost, da ga je s pro- 
mjenom natpisa i dodavši jednu osobu izdao rodu „na 
nevinu zabavu i razveseljenje". Mnogi prekrupni germa- 
nizmi već su indicij, da je ova drama prerada s nje- 
mačkoga. Vrijedno je ovdje još zabilježiti, što sam opazio, 
da je Feketi-Marjano viceva Pravda jedna od onih ri- 
jetkih knjižica, u kojima se prema Dunderovoj ili bolje 
Babukićevoj reformi piše za d, ^, n ovako: dj, Ij, nj 
(ali mjesto točke zarez nad j). To su uz ć (iz poljskoga) 
ona slova, kojima je Babukic ispravio Gajevu novu orto- 
grafiju od g. 1830. Tim Babukicevim slovima najprije 
je izdao Vjenceslav Juraj Dunder Kačićev „Eazgovor 
ugodni" u Beču 1835. — 36. i to prije poznatoga članka 
Gajeva o ortografiji u Danici. (1835. br. 10 — 12.) 

Dužnost službe, igrokaz v peteh pokazih iz nemškoga 
od A. V. Ifflanda" nosi u originalu natpis „Dienstpflicht, 
Schauspiel", Leipzig 1796. — „Samo siromaštvo ne dini 
nesrećnoga ili kaj je prevec, ni niti s kruhom dobro, 
igrokaz vu peteh pokazih iz nemškoga od A. V. Ifflanda" 
u originalu se zove „Allzu scharf macht sehartig", 
Sehauspiel g. 1795. — „Ljudi mraenje i detinska po- 
kora, igrokaz vu peteh pokazih iz nemškoga od Aug. 
Kotzebue" prijevod je poznate drame „Menschenhass und 

Reue", koja je a svoje doba i izvan granica domaje po- 
lučivala veliki uspjeh, a ona je ujedno jedina njemačka 
drama, pred kojom se dizao i zastor pariškoga kazališta 
sve do najnovijega vremena. 

Vrlo je vjerojatno, da je drama, što je Šafar-ik navodi 
pod natpisom „Svddljivost i pomirjenje med bratmi, 
igrokaz vu peteh pokazih*" identična s onom, što su je 
god. 1802. prikazivali u plemićkom konviktu pod nat- 
pisom „Nazloha med hratmi, igrokaz vu 5 pokazeh". 
Ovi nam se rukopisi nijesu sačuvali, ali nam se dočuvao 
rukopis „Bratjo-najshb ili raszerdje y pomirenje, igrokaz 
vu peteh pokazeh**, što ga navodi g. Šurmin u „Viencu" 
1897. str. 529. Na omotu ovoga rukopisa imade više 
drugih poslije pripisanih napisa, kako n. pr. „Dva po- 
mirjeni brati", „Dva najrdjeni brati", „Nije sivlenye 
zverhu sivlenya bratinzke ljubavi" itd. Za to držim, da 
je i ovaj „Bratjo-fmzloh^ identičan s one dvije gore 
navedene drame, a sve tri nijesu ništa drago nego prijevod 
iz Kotzebua. Kod „Bratjo-uazloba" ime je autorovo jasno 
zapisano. 

Da su u Zagrebu pristupačna i njemačka dramska 
djela zakutnih pisaca, držim, da bismo u trag ušli mnogim 
izvorima kajkavskih drama, za koje se u Safafika ^m\I 
ne kaže, da su prijevodi. Možda bismo onda s uspjehom 
mogli isporediti ^Bedki procesuš, igrokaz vu treh pokazih" 
s komadom „Der Process" (Berlin 1793. god.), a Spla- 
čenu 0vedljivo8t ili porušenje bludnosti, po spametnem 
svetskem plebanušu včinjeno, igrokaz vu treh pokazih** 
s dramom pod natpisom: „Neugierde die bestrafte, oder 
wo man sehen soli, sieht man nicht" (Leipzig 1772.). 
— Medju sjemenišnim rukopisima sačuvao nam se i 
prijepis izvornoga njemačkoga komada pod navedenim nat- 
pisom, ali bez oznake autora, mjesta i godine, kad je 
štampan. Sačuvao se fragmentarno i bez natpisa takodjer 

kajkavski prijevod rečene njemačke drame. Onaj pak doču- 
vani rukopis, koji ima natpis: „Porushenye bludnozti po 
^pametnom szvetzkom plebauushu vuchinyeno, igrokaz vu 
treh pokazih iz nemskoga na horvatzko preneshen" posve 
je različnoga sadržaja od gore spomenute drame. 

Za igrokaz u pet činova „G-luhonemi ili mešnik 
de V Epi^ kaže se, da je „iz francuskoga". Tu se do- 
godilo ono isto, što se još i danas vrlo često dogadja : 
francuska je drama prevedena 8 njemačkoga! A imamo 
i u samoj predilirskoj perijodi sličnih primjera. Tako je 
i Ig. Kristijanović francusku knjigu A. A. Sarase, što ju 
je g. 1826. štampao u Varaždinu pod natpisom: Način 
vu vseh živlenja dogodjajih vsigdar zadovoljnomu biti — 
na hrvatski preveo s njemačkoga!^ 

Kod „Gluhoneraoga" ne navodi se u Šafafika ništa, 
od koga je original. Autor je drami, kako sam poslije i 
na samom rukopisu našao zapisano, J. N, Bouilly Sfran- 
euskoga ju je na njemački preveo g. 1800. u Weimaru 
A. Kotzebue pod natpisom : Der Taubstumme, oder der 
Abbe de 1' Epee. Prevodio je, kaže, vjerno, ali ne ropski, 
a mijenjao je samo toliko, što je mladomu gluhonije- 
momu grofu, koji dolazi u drami kao glavno lice, opet 
dao njegovo pravo ime Solar mjesto d' Harancour. Kako 
kaže sjemenišni rukopis, iz ovoga njemačkoga prijevoda 
prevodio je naš kajkavski dramatičar, pa kaže i franc. pisca 
autora. Tako su eto stariji naši književnici i tu ostali vjerni 
„glasovitomu" svomu Kotzebuu! 

U ovoj je drami Bouillj htio da podigne spomenik 
velikomu prijatelju čovječanstva abbeu de 1' Epee, osni- 
vaču zavoda za gluhonijeme u Parizu, koji je sve svoje 
sile i čitav svoj imutak uložio bio za dobro svojih nesre- 
ćnika. Sadržaj drame sačinjava jedna historička anegdota 
o^abbeu, koja je nekoć, kako autor kaže, probudila bila 

» ŠafaHk, Gesch. der siidsl. Lit. II. 839. 

udivljenje čitave Evrope. Abbe de 1' Epee živio je u 
drugoj polovini prošloga stoljeća. Njemu je bilo uspjelo 
od gluhonijemoga od poroda učiniti zanimljivu ličnost, te 
isposlovati, da je njegov gluhonijemi štićenik, nepripozna- 
vani grof — Solar, koji je dugo bio žrtvom zlotvorskoga 
slavohleplja, opet pripoznan grofom. Za sve svoje ple- 
menito nastojanje ipak je abbe žeo mnogo mržnje i 
intrige protiv sebe, a osobito od strane nadbiskupa 
pariškoga. 

Nekolika rukopisa kajkavskih drama kupio je prigodom 
jedne licitacije pokojni A. Senoa, te je njihove sadržaje 
objelodanio u Vijencu g. 1879. br. 25. — 27. Jednomu je 
rukopisu natpis „Misli-bolesnik^. Senoa veli, da to nije 
nipošto Molierov „Le raalade imaginaire", nego da će 
biti hrvatski original! Drugoj je drami natpis „General 
Vite^ović i njegov sin Rittmeister^ gluma u 4 čina. 
Sva je prilika, da je ova drama istovetna s rukopisnom 
dramom u Šafafika pod imenom „Vitezović, igrokaz vu 
četverem ispeljivanju". Ove su dvije drame Senoinih ruko- 
pisa prikazivane, a zanimljivo je, da se u epilogu k „Vite- 
zovicu" publika pozivlje i na treći komad „Poslenović"^ 
koji će se davati.^ 

Vratimo se opet k štampanim kajkavskim dramama. 
Tek g. 1832. nakon desetgodišnje stanke uskršnjuje nov 
život u nastojanju oko dramatske struke. I nije čudo I 
Ova desetgodišnja stanka i šutnja pada u vrijeme naj- 
dubljega mrtvila iza godine 1790. To je vrijeme, kadno 
je u ono gluho doba noći prije preporodnoga osvita na- 
stupio najužasniji čas, mrtva grobna tišina, u kojoj se 
ne razbira ni najsitniji znak kakvomu životu, kobna po- 



^ Iz rukopisa u sveučilišnoj biblioteci doznajemo, da se 
izvor ovoj drami „PoszUnovich y nyegovi szini, igrokaz vu 
treh pokazih** nalazi n Ifflanda. Original nosi natpis: Đie Advo- 
katen, Schanspiel (u 5 Činova). 

noćna ura, kadno se na ročištu sastaju samo sablasti, 
pred kojima malo da nam nije onda od straha nestalo 
bilo srčanosti i daha. To je ono vrijeme, kojemu pečat 
utiskuje najprije Metternichov apsolutizam, a iza njega 
godine 1827. i 1830., kad je narodna svijest tako bila 
pala, da su Hrvati sami na svom saboru odlučivali, da 
se u njihove škole uvede tudjinski jezik kao obligatan 
prijedmet. To je ono vrijeme, kadno se ojadjenoj duši 
pjesnika P. Štosa otimlje boni usklik: „Vre i svoj jezik 
zabit Horvati hote, ter drugi narod postati!* To je ono 
vrijeme, kad su se Hrvati sami htjeli živi da zakopaju 
u grobnicu, da nije raedju njih došao oduševljen mladid, 
opasan snagom i vjerom u veličinu i budućnost slaven- 
skoo:a i hrvatskoga naroda, mladić, koji je razbio grobu 
vrata, te dokazao svijetu, da jos ima Hrvata. Gaj ! 

Odmah s prvim njegovim nastupom nastaju u Hr- 
vatskoj topliji dani i proklijavaju prvi pupoljci proljetni. 
Već godina 1832. treba da se zlatnim slovima upiše u 
povjesnici hrvatskoga naroda. Jer baš ove godine bila 
se hrvatska narodna svijest razbudila kao još nikad prije 
u ovom vijeku. Nastalo je bilo općenito gibanje, a tala- 
sanje nije ostalo samo u grudima pojedinaca, kao u go- 
dini 1830., već je ono zahvatilo čitave slojeve. Godine 
1832. zasnovan je ilirizam. Godine 1832. pjeva bogo- 
«lovac Kundeh u duhu Stosovu pjesan svoju: „Beč je- 
zika narodnoga preizvišenomu Stefanu Ožegoviću", pa 
nadovezuje svojim mislima o materinskom jeziku na 
Štosov „Kip domovine ^ Godine 1832. napisao je mladi 
pravnik Ivan DerJcos svoj „Genius patriae super dormi- 
entibus suis filiis", gdje umno potiče i dokazuje, kako 
Hrvati upravo moraju da uzgajaju svoj materinski jezik. 
Iste godine drži dr. Matija Smodek prvo predavanje o 
hrvatskom jeziku na zagrebačkoj akademiji, a grof Janho 
Drašković šalje u svijet svoju ,, Disertaciju iliti Raz- 

3 

govor" tu prvu brošuru na hrvatskom jeziku, napisanu 
u glavnom onim govorom, koji su poslije Ilirci odabrali 
za književni hrvatski jezik. Ta je knjižica stvorila tada 
hrvatskomu narodu politički program, a prevedena je 
g. 1834. i na njemački pod natpisom: „Erinnerungen 
an die zum ungarischen Eeichstage bestimmten Depu- 
tirten der Kčnigreiche Oroatien und Slavonien" uz vrlo 
znamenit predgovor, (cf. Kukuljević, Glasoviti Hrvati. 
1886, p. 262). 

Ove godine 1832. traži vec mladi Gaj kod konzilija 
dozvolu za Novine i „Danicu horvatsku, slavonsku i dal- 
matinsku", a sve županije, što je vrlo karakteristično, 
podupiru ovu molbu, jer „skupština ova — čita se u za- 
ključku zagrebačke županije — želi u svako vrijeme 
unaprediti narodni jezik, a po njemu i prosvjetu na- 
rodnu". Krepki i bodri ovaj hrvatski duh prenesen je 
takodjer i u sabor hrvatski, tako da ovaj sabor g. 1832 
odlučnošdu svojom u borbi za narodnost daleko iza sebe 
ostavlja sve dotadašnje sabore hrvatske poslije godine 
1790. On traži, da se banska vlast opet povrati u svoj 
predjašnji ugled, traži reinkorporaciju Dalmacije, brani 
odvažno cjelokupnost hrvatske kraljevine i svom odluč- 
nošću otklanja madžarski jezik. Proti tomu, da bude 
madžarski jezik takodjer uredovni jezik i u Hrvatskoj, 
govori i brošura „Dissertatio de introducenda lingua hun- 
garica" Zagrabiae 1832. Godine 1833. čuje se Štosov 
„Glas kričečega vu puščini horvatskoga slovstva", a Ba- 
bukić vec pripravljen čeka sa svojom slovnicom i pravo- 
pisom, pa priredjuje Kačiea za Dunderovo izdanje u 
Beču. Iste ove godine izdaje već i Ign. Al. Brlič svoju 
„Gramatiku", a u Hrvatskoj se na jagmu čita znamenita 
njemačka brošura „Sollen wir Magjaren werden". Sve 
u svem, narodna je stvar tako bila dobro napredovala, 
da nije čudo, što je Ljudevit Gaj vec ove godine 1833., 

vozecfi se zimi u Samobor k prijatelju svomu i ilirskomu 
glazbeniku Livadidu, zapjevao „Još Hrvatska nij' propala, 
dok mi živimo!" 

Iz svega se ovoga vidi, da se narodna svijest u ovo 
doba već tako digla, da bismo s punim pravom mogli 
od g. 1832. datirati preporod hrvatskoga naroda. Ali go- 
dinu 1835. ipak uzimamo za to, što nam se u njoj s po~ 
četkom izdavanja hrvatskih novina ističe markantniji me- 
djašni kamen. 

Kako je u rečenim godinama bilo ojačalo narodno 
osjećanje i razbujalo se, nije čudo, što je patriotičnomu 
nastojanju Dragutina Eakovca bilo uspjelo nagovoriti nje- 
mačkoga direktora Šveigerta, da hrvatski prikaže komad, 
što ga je Eakovac bio preveo s njemačkoga. Tom pri- 
godom čitamo u suvremenim novinama zagrebačkim ovaj 
oglas : Dinstag den 2. Oktober 1832. wird zum Vortheile 
der Ohristina Šveigert ein Lustspiel in kroatiseher Sprache, 
betitelt Stari mladoženja i komarice, poleg nemškoga od 
A. Kotzebue D. M. E— c, zum erstenmal auf der hie- 
sigen Biihne aufgeftihrt, wozu hiemit die ergebenste 
Einladung gesehieht. 

Tako evo imamo g. 1832. prvu hrvatsku predstavu, 
koja je izvan sjemeništa i konvikta priredjena na javnoj 
pozornici od njemačke glumačke družine. Karakteristično 
je kod ove predstave po življi razvitak narodne stvari i 
to, što njemačka glumica uzima za svoj prijam komad 
hrvatski prikazan. A ne uzima ga sigurno iz platonske 
ljubavi prema hrvatskomu jeziku nego za to, jer se nada 
obilnomu materijalnomu dobitku. 

Još imamo dva Eakovčeva prijevoda, a oba su pri- 
kazivana godinu dana poslije i to: Stari zasebni kućiš 
Petra trećega „s ruskim i hrvatskim pjevanjem" 23, srpnja 
1833.; Vkanjeni vkanitelj 13. prosinca iste godine. Oba 
su komada prevedena iz Kotzebua, a prijevodi su nači- 

njeni na kajkavskom narječju. Time smo ujedno odgo- 
vorili g. Milčeticu, koji u svojoj studiji „Hrvati od Gaja 
do g, 1860.^ govoreći o Rakovcu pita: „Koji su to Ba- 
kovčevi komadi?" — Evo mu ih! Ova tri prijevoda, ali 
nikakovi originali. 

Od ova je tri prijevoda štampan samo jedan : Stari 
mladoženja i košarice, vesela igra v jednom spelaju, u 
Zagrebu 1832. kod F. Suppana. U originalu se zove : 
der Hagestolz und die Korbe. Ovi prijevodi nemaju danas 
nikakove literarne vrijednosti, ali dobivaju neku zname- 
nitost, kad se uzmu na um prilike, pod kojima su na- 
stali i pod kojima su prikazivani. Oni dobivaju historijsku 
znamenitost, ako se ne zaboravi, da su prikazivani u 
vrijeme borbe hrvatskoga jezika za svoja prava ; u vrijeme, 
kad je jezik hrvatski morao tek osvajati sebi javnost, 
zvala se ta sad ili kazalište ili koncertna dvorana ili škola 
ili ured ili sabornica; u vrijeme, kad smo tek počeli do- 
nositi kamen do kamena za narodnu palaču. U opće se 
može reći, da sve literarne pojave onoga doba imaju više 
ili manje vrijednost samo kao neke etape, po kojima smo 
i3e primicali do narodnoga cilja i do općega priznanja 
hrvatskomu jeziku. 

U istim godinama, kad su se na pozornici pojavila 
tri Rakovčeva prijevoda, ugledavaju svjetlo i tri izvorna 
kajkavska dramatska djelca. Jesu li i ova gdjegod pri- 
kazivana, nemamo potvrde. 

Dragutin Rakovac izdaje godine 1832. r^Duh^ dra- 
inatičku vitiju (pjesmu), što ju je prikazao barunu Franju 
Vlašiću, kad je sio na bansku stolicu.^ Kako je do ovoga 
djelca vrlo teško doći, prikazat ću ovdje potanji sadržaj 
njegov. 

» Duh, dramatichka vitia, gospodinu FraDCu Vlasichu ba- 
ronu itd. kad^ chazt bana vu kralj eztvu horvatzkom prijemashe 
dana 23. rosnjaka 1832. Zpelah Karol Bakovecz, banzke stolice 
priszeznik. Vu Zagrebu, Pritizkano pri Franzu Suppanu 1832. 

Scena prikazuje pećinu pri grmljavini i blijesku. Na 
njoj spava „mlađenae". Na okolo se dižu valovi, koji 
hoće da unište ovu „narodnu pećinu". „Zbor domoro- 
daca* pjevajući moli, da bi bogovi utišali pogubno bur- 
kanje. Dolazi starac, otac onoga mladenca što spava. Gle- 
dajući uzburkane valove spopada ga zla slutnja, a opa- 
zivši sina gdje spava, stane premišljati o zavodljivosti i 
varavosti slika, što ih san dočarava, te kontrastirajući 
govori i krutoj javi, a medja ostalim veli i ovo: 

Vsza szin pravi terszi sze zdersati, 
Jezik, kog' govori, zdignuti ... 

Starac budi sina, da sada, kađno propast prijeti, 
brani sebe i njega i da „očituje moć djedova". Mladić 
hoće, da valovi njegovu pećinu sruše i pridruže k onoj 
zemlji, gdje „ribić" lovi. Starac ga poduči, da taj ribić 
baca mreže svoje samo kad se muti, te ga opominje, da 
uzme domaću motiku, da pećinu svoju na p6 valovima 
prebitu „ogrne", pa da će onda i on kao i onaj ribić na 
tvrdom sjedjeti siguran. Mladić malodušan misli, da je 
to nemoguće. Starac ga bodri, da ne klone duhom, već 
da sabere um svoj i odbije valove natrag otkud su došli. 
A kad sin rekne starcu, da mu kaže „kako će pomoći 
pećini", odgovori mu ovaj : 

Szlushaj. Zdeiaj doma zibku tverdu, 
Da mirovno vu nji dete zpi ; 
Szam je zibli, da ne zpozna szerdu 
Matzahe vre v isti zibchici; 
Z tvim nekrivnim ralekom isto doji, 
Szamo V materinom krepozt je . . . 

Onda mu starac za primjer priča, kako je slušao u 
gaju pjevati slavuja. Pjevanje je njegovo svačije srce ga- 
nulo, ali kad je blizu na grani stao vrebac „cvrčati", za- 
mnkne slavuj, jer ga „ztranska ptica muti, nudi pjevanje 

nevugodno'' . . . „Ztranzki ztranzke glase vupeljiva, Dedni 
razkađe se kak i dim; Ztraozki v tvoji domachiai biva, 
Tebe pako tira tam i szim''. — Još napokoa dolazi i 
»djevojka**, te moli mladića, neka učini, da se sve po- 
vrati. Ali mladić ipak hoće „vrinut dedinu", jer je ne 
može da podigne. I sad se medja grmljavinom i blijeskom 
javlja „duh", sokoli slaboga i podiže srce klonulu mla- 
deneu. Upućuje ga na prirodu, gdje takodjer svaka ptica 
svojim glasom spjeva i najviše ljubi svoje prosto gnijezdo : 
„Tu od oveh ptić sze vuchi, kaj szu glasi narodni^ kaj je 
ljubav naroda^. Napokon govori dub, da će razgoniti 
tamne oblake nad domovinom, da bude uvijek vedro nebo 
nad njom, jer je on „prijatelj domovine". Krasne riječi, 
što ih govori duh: 

K domovini se pridruži 
Njoj alduj sze den i noch, 
Ovoj z celim szerdcem szlusi. 
Tu je tva najglibsha moch . . . 

bez sumnje su parafraza Schillerovih stihova: 

An's Vaterland, an's theuere, sehliess dich an, 
Das halte fest mit deinem ganzen Herzen, 
Das sei dein Stolz, dess' Adels riihme dich! 
Hier sind die starken Wurzeln deiner Kraft . . . 

To je opet jedan indicij, koji nas upućuje, kako su 
naši ilirski preporoditelji, kad su Hrvatima^ osnivali kn,ji- 
ževnost, crpli na najbližem vrelu njemačkih spisatelja. 

Poslije izmirnih svojih riječi, koje otvoraju vidik u 
bolju budućnost, iščezava duh. Ovoj je dramatičkoj pjesmi 
na koDCu nadovezana još jedna mala pjesma (u šestercu), 
koja svršuje sa željom, da ban „živi puku svom dobu 
ugodnu". 

„Duh" nije nikakva drama, u njemu nema ni traga 
razdiobi radnje u činove i prizore. Što više, u Duhu i 

nema nikake dramatičke radnje, njezina zapleta i raspleta. 
To je na šesnaest stranica maloga formata u kajkavskom 
dijalektu sastavljena epsko-lirska pjesan, podijeljena u ne- 
koliko lica — prigodna alegorija, koja dira savremene 
političke i kulturne prilike. 

Ove su se prilike bile baš one godine u borbi za 
narodnost i jezik hrvatski tako zaoštrile, da su dostigle 
neku stanovitu visinu, na kojoj se morao očekivati pre- 
okret. I taj se dogodio, dogodio se preokret na bolje, 
preokret u prilog hrvatskoj stvari. Treba se samo sjetiti 
u jednu ruku onih silnih borba za jezik, onih neprija.- 
teljskih nastojanja, da se zapriječi izdavanje hrvatskih 
novina, a u drugu ruku opet pobjeda narodnoga duha, 
koje se u rečenoj godini zovu: Smodekova predavanja o 
hrvatskom jeziku ; Derkosov Genius patriae ; bodri i krepki 
hrvatski sabor g. 1832. za ugled banski, jezik i cjelo- 
kupnost hrvatsku itd. 

Za ovaj pak pokret na bolje dolazio je impuls, ako 
ne najmoćniji, a to svakako najugledniji od sijede glave 
žezdesetgodišnjega starca, kojega je otadžbeničko djelo- 
vanje ove godine postalo već veoma popularno. Taj starac 
— grof Janko Drašković — podigao je bio i ove godine 
gromko glas svoj za prava i narodnost hrvatsku u zna- 
menitoj svojoj Disertaciji, toj prvoj, kako je već spomenuto, 
jezikom hrvatskim pisanoj brošuri i programnoj za smjer 
«voga naroda. I tu govori taj aristokrat po rodu i po srcu : 
„Dužui smo ele dobru peldu Madžarov nasljedovati ... za 
oto kažimo, da i mi narodnoga jezika imademo, koji 
svakog teBanja kadar i vrijedan jest, i primimo našeg 
jezika u naših poslih, i probudimo se njega prilagoditi 
svagdaSnim opštinskim i pismoznanskim potribam, kako 
Madžari tekar od skora učine. I s tim vjerujte, najbolje 
odgovarali budemo prežestokomu onomu madžarskomu 
zahtivanju zarad jezika svojega". Ako sad uzmemo na um, 

da JQ baš ovaj Telikaški starac — otac hrvatskoga prepo- 
roda, koji je svim boljim sinovima otadžbine svoje govorio 
^sinko moj", a kasnije pjevao pjesmu „Mladeži ilirskoj" — 
bio onaj, koji je budio i bodrio ostale duhom klonule sinove, 
te se na njegovu pobudu u buri i navali onoga vremena 
,jmedju grmljavinom i bljeskom" pojavio „duh narodni" ; 
držim, da nas ne ee prevariti slutnja, ako reknemo, da 
je Bakovac u „starcu" dramatičke svoje vitije alegorijski 
prikazao grofa Janka Draškovića. S tim se pak mišljenjem 
lijepo podudara ono, što čitamo u drugoj polovici Prera- 
đovideva soneta Draškovicu: 

Tim U0 tebe diže se na noge 
I odraste duh naroda eto, 
Te i sam si pravac uporavlja 

A za tvoje zađužbine mnoge 
Duh naroda na grob svako ljeto 
Svomu kumu zelen vienac stavlja. 

Tako, mislim, treba i potpuno tumačiti ovaj sonet 
Preradovidev, u kojem ono duh naroda nije samo puki 
metaforički trop, već će po svoj prilici biti i aluzija na 
Bakovčevu đramatičku prigodnicu. Vjerojatno je to tim 
više, što je Prerađović jamačno dobro poznavao i visoka 
cijenio otadžbenički i pjesnički rad Bakovčev, dok je medju 
nekolicinu „Milih pokojnika", kojima je na grob položio 
pjesničke svoje kitice, odabrao bio upravo i Bakovca, ta 
i njemu spjevao sonet, g^je ga naziva „ptičicom u na- 
rodnom poju" i „pčelicom u narodnom roju". 

Već se višeput prije Draškovića podigao bio glas, 
da se hrvatski jezik uvede u javni život mjesto latinskoga. 
Još g. 1805. javlja se taj glas po prviput, kadno biskup 
Vrhovac proglasi u saboru, da će Hrvati nasljedujući 
primjer Madžara takodjer uvesti svoj narodni — hrvatski 
jjBzik (lingua illjriea) u poslove upravne.^ Deset godina 

' Rad 80. pag. 22. 

i?a toga, g. 1815. izlazi pred hrvatski narod A. Miha- 
novie sa svojom knjižicom „Beč domovini**, te mu go- 
vori „hasnovitosti pisanja vii domorodnom jeziku, i pre- 
poručuje, neka bi se u javne poslove uveo jezik hrvatski 
mjesto latinskoga. I to je drugi glas. Ali su ovi glasovi 
bili još slabi, nesigurni i bojažljivi, pa su i ostali bez 
odjeka. Tek trećiput, kad je gromki svoj glas za jezik 
hrvatski bio podigao grof J. Drašković i to u čas, kad 
su poslije onih sabora g. 1827. i 1830. neprijateljske 
strjelice bile naperene upravo u sree hrvatskomu narodu, 
stade taj glas grofa J. Draškovića odjekivati po gorama 
i dolinama hrvatskim. 

Što u Bakovčevu Duhu nalazimo alegorijsku prikazu, 
to je posve razumljivo, jer su alegorije u opće vrlo lju- 
bili suvremeni kajkavski stihotvorci u svojim prigodnim 
odama. Dosta je, da se tu opomenemo n. p. poznatijih 
prigodnica Stosovih i Kundekovih. 

Bakovčeva je prigodnica jedna od onih rijetkih pa- 
triotičkih knjižica iz prve polovice ovoga stoljeća, koje 
su u tendenciji imale rehabilitaciju materinskoga jezika. 
Tu Bakovac s tolikom ljubavlju govori za pravo i do- 
stojanstvo jezika hrvatskoga u javnom životu, s kolikom 
je gorljivošču za isti cilj lomio koplje iste godine u aferi 
Smodekovoj, kad je ovaj na akademiji prvi stao preda- 
vati našem jeziku.^ 

Prigodom VlaŠičeve instalacije izišle su osim Bakov- 
čeve draraatičke pjesme još dvije prigodnice ode, jedna od' 
Josipa Kundeka, druga od Antuna Mihalida.* Bakovčeva 

» F. Krtrelac, Fluminensia str. 182.— 184. 

' Selja ztarinzko-horvatzke kralicze Pr. g. baronu Franczn 
od Vlassich banu ytd. po Josefu Kunđek. U Zagrebu, pri F. 
Snppanu 1832. str. 21« — Antim Mihalieh, Narodno veselje triu 
kraljevini g. Francishku od Vlastch banu itd. U Novom Sadu^ 
pri R Jankoviču 1832. str. 15. 

pjesma, čini se, kao da namjerava novomu banu, rođjenu 
Madžaru, označiti direktivu u pomladyenom pokretu javnoga 
narodnoga života. Bilo bi u opće vrijedno, da se tko, su- 
marno istavivši tek važnije stvari, osvrne na ono mnoštvo 
prigodnih pjesama, što se u Hrvatskoj produciralo u pred- 
ilirskom perijodu; jer bi se i tu našla po koja zanimljiva 
kulturna i literarno-historijska crta. Gotovo najveći kon- 
tingenat tadašnje puste literarne hiperprodukcije čini ova 
silesija prigodnica različitim ličnostima, a tragovi im sežu 
još do u šezdesete godine 19. stoljeća. 

U Bakovčevoj pjesmi bljesne po kojiput svijetlo i 
i uspjelo mjesto s krepkom i slikovitom dikcijom, koja 
odaje pravu pjesničku inspiraciju i daje naslućivati jed- 
noga od solidnijih budućih pjesnika hrvatskoga ilirizma. 
Mimogred možemo reći, da bi Bakovac uz još kojega 
jedrijega pjesnika iz preporodnih godina — recimo An- 
tuna NijemČića — zaslužio, da se izbor pjesama njegovih 
sa shodnim uvodom izda. Po mom mnijenju Bakovac kao 
pjesnik prilično nadvisuje onu mnogobrojnu četu ilirskih 
pjesničkih diletanata. 

Nekolikim prigodnim odama i dramskim svojim 
radom kreće se Bakovac u tijesnom okviru rodjene svoje 
kajkavštine, dok se poslije toga ostalim djelovanjem svojim 
postavlja na općenitiju i širu bazu književne štokavštine. 
Pravopis, kojim je Duh štampan, isti je onaj stari neor- 
ganički, kojim su se uz neke sitne razlike služili i drugi 
kajkavski književnici (eh mjesto c, s mj. š^ sh mj. š, S0 
pred vokalima i ss pred konsonantima mj. s.). Gaj još 
nije do god. 1835. utjecao na promjenu pravopisa, premda 
je već 1830. izišla bila njegova „Kratka osnova horvatsko- 
slavonskoga pravopisanja", kojom predlaže organički pra- 
vopis i nova slova c, i, š, na dalje d, H, I, <j, f (za ć). Na- 
predak je ipak taj, što Bakovac ne upotrebljava y mj. i i j. 
Karakteristično je po siromaštvo i neobradjenost tadašnjega 

govora u knjigama, što pisac mora oa koncu njemačkim 
riječima da objasni značenje najobičnijim danas riječima, 
kao što su: zbor, značaj, izobraženost, stranka, slikati, 
boja i dr. Ne znam, s kojega je razloga nekoliko puta u 
prezentu dodano nepotrebno h, n. pr. : „Kriva svetlost 
njejna vabih nas, i ona vianih himbeno^. Da nije to h 
prema nekim slavonskim piscima dodavano za znak du- 
žine? Zanimljivi su i oni osobiti imperfekti kajkavski, 
kao n. pr. u stihu: „Koju (riječ) mati druga nje (njih) 
vuchishe*" (učaše). Sve vrvi od kajkavskih instrumen- 
tali na um (n. pr. pečinum), koji postaju spomena vred- 
niji i po tom, što ih je kasnije 1836. god. još Vjekoslav 
Babukic s nepravom recipirao u svoju gramatiku uz pra- 
vilne književne oblike na om (pećinom).^ 

Iste je godine (1832.) izdao i Ljudevit Farkaš (Vu- 
kotinović) svoga Goluba „igrokaz vu četireh speljivanjih". 
To je djelo takodjer posve neznatne vrijednosti, ali vec 
ima onaj običajni oblik dramski, razdiobu u činove i pri- 
zore. Sujet je posve romantičan kao da je pozajmljen iz 
kakovoga riterskoga romana njemačkoga. Neprirodnost i 
pustolovnost njegova su obilježja. Možda je komad i na- 
pisan po kakovom opskurnom njemačkom Schauspielu? 
U drami ovoj za čudo nema nikako vi h patriotičkih alu- 
zija i ekspektoracija, a i u opće nema u njoj do imena 
nikakih narodnih crta, nego je sadržaj posve kozmopo- 
litske boje i po najprimitivnoj šabloni obradjen. Nevje- 
rojatnost, slučaj i deus ex machina glavna su pokretala 
u razvitku radnje. Jedina je značajna hrvatska crta u 
Golubu ona historijska nesloga izmedju aristokratskih ro- 

^ Kajkavski instr. n. p. zenum postao je prema instr. ženu, 
(koji se još u XVI. v. govorio prema Hcenflfi) tako da je prionulo 
m, koje dolazi več u starom slovenskom kod riječi muškoga i 
srednjega roda u instr. n. pr. bogom, selom. Kajkavskomu instru- 
mentalu pendant je u Čakavskom instrumental hmm. 

đoya, radi koje momentauo triumfira zloba i sebičnost, 
dok na koneu ipak ne svlada nesloga ljuba?, a pobjedu 
slavi dobrota i plemenština. Literarne i estetičke vrijed- 
nosti ima ova drama vrlo malo, a za književnoga po-- 
vjesnika ima ona radi svoje eksistencije samo historijski, 
znamen vise kao bibliografska činjenica. 

ćin se zbiva u jedanaestom vijeku u Hrvatskoj. 

Mladi Slavoljub, knez oborgradski i stari Badbud, 
knez strmogorski živu u davnom neprijateljstvu. Slavoljub 
ljubi kćerku Badbudovu Ljudmilu i ona njega. Ali se 
za Ljudmilu radi imutka otima vitez Zlobor Madžarevie 
i hoće da mu ona postane ženom. Enez Slavoljub rado 
bi se izmiriti s Badbudom i izgladiti staro porodično ne- 
prijateljstvo, ali Zlobor s pomoću Lomovrata, ključara 
Badbudova, spletkari tajno protiv njega (L čin) — U 
drugom činu dolazi Slavoljub sa svojim prijateljem 
Svojkom preobučen u hodočasničko ruho na Strmograd, 
te mu se tako pruža prilika, da se sastane u vrtu s Ljud- 
milom. Ali ih u ljubavnom razgovoru zateče Badbud. 
Slavoljub ga zove na „božji sud" dobacivši mu rukavicu, 
nu Badbud ne pristaje odmah na „dvojhare" (dvoboj), 
ali prisiljen od Slavoljuba bije se napokon s njim, dok 
mu onaj ne izbije mača iz ruke i ne priveže ga za stablo. 
Slavoljub se na to sa Svojkom vrati kući uzevši prije 
Badbudov prsten radi sigurnijega prolaza (U. čin.) — 
Badbud se diže s četom protiv Oborgrada, ali po jednom 
slučaju spase Sjavoljub život starom knezu i onda se 
stari neprijatelji izmire u Oborgradu. Badbud pristaje, da 
Ljudmilu dobije Slavoljub za ženu (IIL čin). — Dok se 
ovi u Oborgradu mire, dotle Zlobor, misleći da je Badbud 
postao žrtvom smrti, koju mu je on potajno htio da pri- 
pravi potkupivši svoje ljude, sili Ljudmilu u tamnici, da 
podje s njim pred oltar. U zgodan se čas vraćaju svi iz 
Oborgrada. Slavo\jub mačem obori Zlobora i đobija ruku 



Digitized by VjOOQIC' 



45 



Ljudmilinu. U čast golubu, koji je bio nekad posrednikom 
kmeđju ovo dvoje srećnih, resit će od sada golub grb 
knezova oborgradskih (IV. cin). 

Godine 1833. izdao je u Poiunu kod Ant. Schmida 
Ljudevit Mirko Farkaš (Vnkotinović) Prvi i zadnji hip 
„turobnu igru v jednom spelaju" prema baladi njemač- 
koga pjesnika (i. Seidla. 

Mladić neki po imenu Hinko uči se slikarstvu samo 
toga radi. da može sebi svoju nesudjenu ljubu naslikati 
i barem u slici je svojom zvati. Vidjeli su se mladi je- 
danput u gradu i zamilovali se, a poslije su izgubili jedan 
drugomu trag. Nakon godinp dana, kako je izučio sli- 
karstvo, polazi 0Q da traži Lauru svoju. Ona je medjutim 
venula od čeznuća za njim, zatajivši isprva ljubav svoju, 
jer on nije bio plemićkoga roda. Put zanese Hinka na 
dvor Laurin, kad je već ona bila na odru. Otac njen za- 
moli mladoga slikara, da mu naslika na odru kćer, a 
Hinko spoznavši u pokojnici ljubav svoju, naslika je i 
umire do nje. 

Malena ova stvarca (kojih 30 sitnih stranica) puna 
je pustoga i plačljivoga sentimentalizma, praćena svije- 
ćama, mrtvačkim zvoncem i lijesom; riječju, tvorevina 
bez soka i smoka. I sam pisac kao da indirektno pri- 
znaje, da je djelce bez dramatičke i bez ikake vrijed- 
nosti, dok na koncu dodaje karakterističnu bilješku „za 
igrače": „Ako ikad taj komad k igranju bi došel, igrači 
na to paziti budu imali, da vsi monologi, govorenje ćelo 
Krešimira, kojemu boli jakost niti hitro govoriti ne da, 
kak tulikajše Laure, polahkejše, i vseh najbolje pako 
Hinka, iz serdea napervostave se, ar drugač igra prez 
učinka bude". 

Nekako u isto vrijeme, kad su štampom objelodanjena 
ova tri kajkavska djelca: Duh (1832.), Golub (1832.), Prvi i 
zadnji kip (1833.), hrvatski se prikazuju u sjemeništu dva 

komada i to: Vsjsahi ima szvoje chuti, igrokaz u četiri 
čina (god. 1830. i 1833.) i Placha ietine, igrokaz u če- 
tiri čina (god. 1830. i 1834.). Ova dva komada nijesu 
štampana, ali su nam se u sjemeništu dočuvali rukopisi 
njihovi. To su dvije sjemenišne drame, koje Šafafik u 
onom popisu ne navodi. Spominje ih u javnosti prviput 
g. Šurmin („Vienac** 1897. str. 530.) Izvore ovim dvjema 
dramama nije mučno emirati, jer su oni već na ruko- 
pisu zapisani. Što više, tu su dapače zabilježeni i izvorni 
njemački natpisi. Jednu i drugu dramu izradio je godine 
1830. za klerike Josip Šot iz Kotzebua i to prvu prema 
njegovoj drami „Uible liaune", a drugu prema „Lohn 
der Wahrheit". 

Da bude historijski prijegled kajkavske dramatike 
po mogućnosti potpun, treba da rapomenemo još ovo. 
Opat Marija-Bistrički Iv. Krizmanie, poznati ilirski ro- 
doljub i u neku ruku mecena ilirski, u čijem se domu 
iskresala mnoga patriotička iskra, jer su u njemu rado 
boravili Gaj i Vraz i mnogi drugi — pretočio je „Os- 
manščicu", dramu Tomka Mrnavića u kajkavski dijalekat. 
Prerada je ova ostala u rukopisu. — U štampanom no- 
vinskom referatu o svom čitanju u akademiji spominje 
g. Andrić dramu „Hrvati vu Zadru" od Meisla, koja se 
u rukopisu čuva u sveučilišnoj biblioteci u Zagrebu. — 
Ako sad pribilježimo, da se još neki neznatni rukopisi 
čuvaju po zagrebačkim bibliotekama, kao Endimion^^ Va- 
nitas vanitatum, Strelci (bez sumnje drama LM. Babo-a : 
Die Strelitzen, ein heroisches Schauspiel, Manheim 1790., 
koju je i u slavenosrpskoj književnosti preveo Ant. Josi- 
fović g. 1804.), Odvečtva iskavci (za cijelo identično 
s rukopisom, što ga Šafafik navodi pod natpisom: Odvetka 
iskavci, igrokaz vu treh pokazih iz nemškoga Pridrika 

^ Nekakoga „Endymiona iliti ljubav človeka" u rukopisu 
navodi Šafafik (II. 333.) med pripo vijestima i pričama. 

Gotter); ako spomenemo, da Šafarik (II. 332.) zna još 
za nekaku rukopisna veselu igru sastavljenu u maka- 
ronskom* (njemačko-latinsko-hrvatskom) govoru, koja da 
se čuva u nadbiskupskoj knjižnici u Zagrebu: onda mo- 
žemo reći, da smo na okupu pribrali sva poznata djela 
ili njihove tragove, štono u kajkavskoj dramskoj litera- 
turi idu od druge polovine 18. stoljeća pa sve do pred 
zoru hrvatskoga preporoda 1833. Ove se godine ujedno 
javlja i posljednja kajkavska štampana drama. 

* . 

Svega dakle iraade na broj oko 50 kajkavskih drama, 
što štampanih, što rukopisnih, što opet samo natpisa i 
vijesti njima. Što se uvora starih kajkavskih drama 
tiče, to se iz ove studije vidi, da su već konstatirani iz- 
vori gotovo za svih onih 20 drama, što ih g. Andrić 
navodi u štampanom referatu o svojoj akademijskoj ras- 
pravi pod natpisom „Izvori starih kajkavskih drama", 
gdje je „pisac opširno razložio" tih 20 drama „tražeći 
im tragove i izvore u bližim istodobnim djelima stranih 
literatura". Posve novo navodi g. Andrić tek dva imena 
i to Heinricha Spiessa, General Schleuzheim und seine 
Pamilie, za dramu „General Vitezović i njegov sin Bitt- 
meister") i grofa Briihla (Der Btirgermeister, za dramu 
„Velikovećnik"). Za „Splaćenu zvedljivost" bilo je pak 
već gore rečeno, da se med sjemenišnim rukopisima do- 
čavao i izvor njemačkoga komada u prijepisu bez autora. 
Tu g. Andrić napominje Stephanie-a. Za dramu „Hr- 
vati vu Zadru" izvor je označen već na samom rukopisu 
kako se to vidi iz potpunoga natpisa, koji glasi : „Hervati 

^ U ovakom makaronskom govoru vrlo su rado stari naši 
kajkavci za zabavu sastavljali pjesme. Tako uam je u Kristija- 
novidevoj Danici, koledaru za g. 1837. štampana jedna pjesma, 
načinjena ovakom jezičnom mješavinom pod natpisom: Saecula 
zlata. 

vu Zadaru. Voinieska Igra z tremi Pokaži od Karola 
Meizl. na Hervatzjci preneshena vu lettu 1822." Za „Po- 
slenovića" i „Kukolj med pšenicom" nije se smjelo u 
referatu reći „da nismo bili u sigurnosti, imamo li posla 
s izvornim ili s prevedenim djelima", jer je za onaj prvi 
komad izrijekom kazano na rukopisu, da je „po Vilhelmu 
Ifflandu zkupszlosen", a za onaj drugi je jasno zabilje- 
ženo, da je „iz nemskoga na horvatski preneshen". 

Za „Kukolj med pšenicom" navodi gosp. Andriij 
Eckartshausena — ime autora, iz koga su nam već neki 
prijevodi poznati, — a za „Eedki procesuš" anonimnoga 
pisca. U referatu se kaže, da su od njemačkih dramati- 
čara prevodjeni Eckartsliausen, .Kotzebue, Iflfland, grof 
Briihl, Heinrich Spiess, Karl MeisI, Stephauie i jedan 
anonimni pisac, a od talijanskili Goldoni. Tu dodajem, da 
je od njemačkih dramatičara prevodjen i Fridrik Gotter, a 
on je već i u javnosti poznat kao izvor kajkavskih prevodi- 
laca. Što se ondje još kaže: „I tako je sđ:da(.') kajkavska 
dramska književnost ispod konca osamnaestoga vijeka j 
iz početka devetnaestog razjašnjena i tragovi joj poizna- 
laženi u stranim književnostima", tomu priporainjem samo 
toliko, da će to biti onda, kad se još nadju rukopisi i 
izvori ne samo onih ostalih drama, što ih još Šafafik tek 
po imenu napominje, nego i izvori onih drama, za koje 
Šafafik ne zna, a rastepene su kojekud po bibliotekama. 

